sagorsarker/bangla-wikipedia huggingface dataset:
আফগানিস্তানের জাতীয় প্রতিরোধ ফ্রন্ট

পাঞ্জশির প্রতিরোধ ফ্রন্ট বা আফগানিস্তানের জাতীয় প্রতিরোধ ফ্রন্ট নামে পরিচিত, সাবেক উত্তর জোটের সদস্য এবং অন্যান্য বিরোধী আফগান রাজনীতিবিদ ও সামরিক নেতা আহমদ মাসউদ এবং আফগানিস্তানের ভারপ্রাপ্ত তত্ত্বাবধায়ক প্রেসিডেন্ট আমরুল্লাহ সালেহর নেতৃত্বে ২০২১ সালে তালেবান আক্রমণের পর তৈরি হয়। 
২০২১ সালের ১ আগস্ট আমরুল্লাহ সালেহ আফগানিস্তানের সংবিধানের বিধান উল্লেখ করে নিজেকে পাঞ্জশির উপত্যকায় অপারেশন বেস থেকে আফগানিস্তানের প্রেসিডেন্ট ঘোষণা করেন এবং সেখান থেকে তালেবানদের বিরুদ্ধে সামরিক অভিযান অব্যাহত রাখার অঙ্গীকার করেন। আফগান ন্যাশনাল আর্মির (এএনএ) অবশিষ্টাংশ মাসউদের তাগিদে পাঞ্জশির উপত্যকায় আসতে শুরু করে।
তালেবানদের নিয়ন্ত্রণে কাবুলের পতনের পর, খবর পাওয়া যায় যে, উপ-রাষ্ট্রপতি সালেহ সহ প্রচুর সংখ্যক তালেবান-বিরোধী শক্তি পাঞ্জশির উপত্যকায় একত্রিত হচ্ছে, এটি আফগানিস্তানের একমাত্র এলাকা যা তালেবানরা জয় করেনি। সেখানে একটি নতুন প্রতিরোধ ফ্রন্ট তৈরি হচ্ছে। প্রেসিডেন্ট সালেহ বর্তমানে পঞ্জশির কে অবরোধ ও তালেবান দখলমুক্ত রেখে স্বাধীন আফগানিস্তান জাতীয় সরকার পরিচালনা করছেন। তিনি সেখানে বর্তমানে আফগানিস্তানের রাষ্ট্রপতি হিসেবে দপ্তর পরিচালনা করছেন
বীর টিকেন্দ্রজিৎ বিশ্ববিদ্যালয়

বীর টিকেন্দ্রজিৎ বিশ্ববিদ্যালয় ভারতের মণিপুরের ইম্ফালে অবস্থিত একটি বেসরকারি বিশ্ববিদ্যালয়।
লিনাক্স ডিস্ট্রিবিউশনসমূহের মধ্যে তুলনা

লিনাক্স ডিস্ট্রিবিউশনের প্রযুক্তিগত বৈচিত্রগুলির কারণে বিভিন্ন হার্ডওয়্যার ডিভাইস এবং সিস্টেম বা সফটওয়্যার প্যাকেজ রূপরেখা দেওয়ার জন্য সমর্থন অন্তর্ভুক্ত করে। সাংগঠনিক পার্থক্যসমূহ ঐতিহাসিক কারণগুলির অনুপ্রাণিত হতে পারে। অন্যান্য মানদণ্ডের মধ্যে রয়েছে নিরাপত্তা, কত দ্রুত নিরাপত্তা হালানাগাদ পাওয়া যায়; প্যাকেজ পরিচালনার সহজতা; এবং উপলব্ধ প্যাকেজের সংখ্যা ইত্যাদি।
এই টেবিলগুলি উল্লেখযোগ্য ডিস্ট্রিবিউশনের সর্বশেষ স্থিতিশীল মুক্তির বিস্তৃত বস্তুগত মানদণ্ডের সাথে তুলনা করে। এটি প্রতিটি অপারেটিং সিস্টেমের বিষয়গত যোগ্যতা, অস্থিতিশীলতা বা বেটা হিসাবে চিহ্নিত শাখাগুলিকে অন্তর্ভুক্ত করে না অথবা অন্যান্য অপারেটিং সিস্টেমের সাথে লিনাক্স ডিস্ট্রিবিউশনের তুলনা করে না।
নীচের সারণি ডিস্ট্রিবিউশন সম্পর্কে সাধারণ তথ্য দেখায়: যেমন প্রণেতা বা প্রযোজক, প্রকাশের তারিখ, সর্বশেষ সংস্করণ ইত্যাদি।
ফ্রি সফটওয়্যার ফাউন্ডেশন দ্বারা অনুমোদিত লিনাক্স ডিস্ট্রিবিউশনগুলি সিস্টেম বিতরণ প্রতিশ্রুতি কলামের অধীনে ১০০% বিনামূল্যে চিহ্নিত করা হয়েছে।
ওয়েলিংটন ফিনিক্স ফুটবল ক্লাব

ওয়েলিংটন ফিনিক্স ফুটবল ক্লাব (; সাধারণত ওয়েলিংটন ফিনিক্স এফসি অথবা শুধুমাত্র ওয়েলিংটন ফিনিক্স নামে পরিচিত) হচ্ছে ওয়েলিংটন ভিত্তিক একটি নিউজিল্যান্ডীয় পেশাদার ফুটবল ক্লাব। এই ক্লাবটি বর্তমানে অস্ট্রেলিয়ার শীর্ষ স্তরের ফুটবল লীগ এ-লীগে প্রতিযোগিতা করে। এই ক্লাবটি ২০০৭ সালের ১৯শে মার্চ তারিখে "ওয়েলিংটন ফিনিক্স ফুটবল ক্লাব" নামে প্রতিষ্ঠিত হয়েছে। ৩৪,৫০০ ধারণক্ষমতাবিশিষ্ট ওয়েলিংটন রিজিওন্যাল স্টেডিয়ামে "দ্য নিক্স" নামে পরিচিত এই দলটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন অস্ট্রেলীয় সাবেক ফুটবল খেলোয়াড় উফুক তালায় এবং সভাপতির দায়িত্ব পালন করছেন রবার্ট মরিসন। নিউজিল্যান্ডীয় মধ্যমাঠের খেলোয়াড় স্টিভেন ভিনসেন্ট টেইলর এই ক্লাবের অধিনায়কের দায়িত্ব পালন করছেন।
২০১৫ সালের রাজশাহী মসজিদে বোমা হামলা

২০১৫ সালের রাজশাহী মসজিদে বোমা হামলা ছিল একটি আত্মঘাতী বোমা হামলা যা ২৫ ডিসেম্বর ২০১৫ তারিখে বাংলাদেশের রাজশাহী জেলার বাগমারা উপজেলার মোচমোলি গ্রামে একটি আহ্‌মদীয়া মুসলিম সম্প্রদায়ের মসজিদে জুমার নামাজের সময় হয়েছিল। হামলায় একজন নিহত (অপরাধী) এবং কমপক্ষে তিন থেকে দশজন লোক আহত হয়েছিল।
জুমার নামাজের সময় আনুমানিক ৭০ জন আহ্‌মদীয়া মুসলিম উপাসক মসজিদের ভিতরে ছিলেন। প্রত্যক্ষদর্শীদের রিপোর্ট থেকে জানা যায় যে হামলাকারী প্রথমে মসজিদে প্রবেশ করে এবং মসজিদের পিছনের প্রান্তে আলাদাভাবে তার নামাজ আদায় করে। পরে, সে মসজিদে উপস্থিত অন্যান্য উপাসকদের কাছাকাছি এগিয়ে যায় এবং পকেটের মধ্যে হাত রাখে, তারপর বোমাটি বিস্ফোরিত হয়। অপরাধীর পরিচয় ও উদ্দেশ্য এখনো জানা যায়নি।
ইসলামিক স্টেট অব ইরাক অ্যান্ড দ্য লেভান্ট এই হামলার দায়ভার স্বীকার করে। তবে স্থানীয়রা জানিয়েছে যে ওয়াহাবি অনুপ্রাণিত আহলুল হাদীস আন্দোলন বাংলাদেশের সদস্যরা, যারা পার্শ্ববর্তী মসজিদ পরিচালনা করে, তারা এই হামলার জন্য দায়ী হতে পারে। অন্যদিকে, সাম্প্রতিক সময়ে আহ্‌মদীয়া মসজিদে হামলা সহ সহিংসতা বৃদ্ধির জন্য স্থানীয় পুলিশ জামাত-উল-মুজাহিদীন বাংলাদেশ (জেএমবি) কে দায়ী করেছে।
নেপাল কমিউনিস্ট পার্টি (একীকৃত সমাজবাদী)

নেপালের কমিউনিস্ট পার্টি (একীকৃত সমাজবাদী) বা সিপিএন-ইউএমএল (সমাজতন্ত্রী) বা নেকপা এমালে (সমাজবাদী) ( ) নেপালের চতুর্থ বৃহত্তম রাজনৈতিক দল। সাবেক প্রধানমন্ত্রী মাধব কুমার নেপাল দলের চেয়ারম্যান এবং সাবেক প্রধানমন্ত্রী ঝলনাথ খনাল জ্যৈষ্ঠ নেতা হিসেবে দায়িত্ব পালন করছেন।
২০২১ সালের আগস্ট মাস পর্যন্ত, দলটি নেপালি কংগ্রেস নেতৃত্বাধীন দেউবা সরকারের পক্ষে ভোট দিয়েছে এবং শাসক জোটের একটি গুরুত্বপূর্ণ মিত্র। দলটি ১৮ আগস্ট ২০২১ তারিখে নেপালের নির্বাচন কমিশন কর্তৃক আনুষ্ঠানিকভাবে নিবন্ধিত হয়েছিল, যখন এটি ২৫ আগস্ট তার নিবন্ধনের সনদপত্র পায় তখন নির্বাচন কমিশন কেন্দ্রীয় কমিটি এবং ফেডারেল সংসদীয় দল উভয়ের মধ্যে বিশ শতাংশেরও বেশি স্বাক্ষর সহ তার আবেদন যাচাই করে।
পার্টির মতাদর্শ মার্কসবাদ-লেনিনবাদ এবং জনগণের বহুদলীয় গণতন্ত্র ব্যবস্থার সমর্থন নিয়ে গঠিত। দলটি সমাজতান্ত্রিক-ভিত্তিক অর্থনীতিরও পক্ষে।
মন্ত্রী পরিষদের সুপারিশের ভিত্তিতে নেপালের রাষ্ট্রপতি বিদ্যা ভণ্ডারী ১৮ আগস্ট ২০২১ তারিখে রাজনৈতিক দল সম্পর্কিত আইনের দ্বিতীয় সংশোধনী জারি করেন যা সংসদীয় পার্টি এবং রাজনৈতিক দলের কেন্দ্রীয় কমিটির ২০ শতাংশ বা তার বেশি সদস্যের সাথে দলগুলিকে বিভক্ত করার প্রয়োজনীয়তা শিথিল করে।
এই একই সংশোধনী যথাক্রমে জনতা সমাজবাদী পার্টি, নেপাল এবং নেকপা (এমালে)-এর দুটি উপদলের বিরোধের কারণে সৃষ্ট বিভক্তিকে আনুষ্ঠানিক করার পথ খুলে দেয়।মাধব কুমার নেপাল এবং ঝলনাথ খনালের নেতৃত্বাধীন নেকপা (এমালে) উপদলের সাথে নেকপা (এমালে) চেয়ারম্যান কেপি শর্মা অলির সাথে দীর্ঘ বিরোধ ছিল, তারা নির্বাচন কমিশনের কাছে "নেপালের কমিউনিস্ট পার্টি (একীকৃত সমাজবাদী)" নামে তাদের দল নিবন্ধনের আবেদন করেছিল। যা হোক নির্বাচন কমিশন তাকে কিছু বিশেষণ যুক্ত করে পূর্ব-নিবন্ধিত নামে নিবন্ধন না করার অনুরোধ জানায়।
দলটির উদ্বোধনের সময়, নেতারা সংসদের দুই জাতীয় কক্ষে ৩১ জন প্রতিনিধির ভেতরে ২৩ জন সদস্য প্রতিনিধি কক্ষ থেকে এবং ৮ জন সদস্য জাতীয় পরিষদ থেকে রয়েছে বলে দাবি করেছিলেন। ৯৫ সদস্য বিশিষ্ট একটি কেন্দ্রীয় কমিটিও ঘোষণা করা হয়। যাইহোক, মাতৃ পার্টি নেকপা (এমালে)-এর অনেক রাজনীতিবিদ এখনও তাদের সিদ্ধান্ত চূড়ান্ত করেননি যার মধ্যে দলহীন নেতা বাম দেব গৌতম অন্যতম। মাধব কুমার নেপালকে দলের সমন্বয়ক হিসেবে দায়িত্ব পালনের ঘোষণা দেওয়া হয়।
শচীন্দ্রনাথ বক্সী

শচীন্দ্রনাথ বক্সী (২৫ ডিসেম্বর ১৯০৪ – ২৩ নভেম্বর ১৯৮৪) ছিলেন একজন বিশিষ্ট ভারতীয় বিপ্লবী এবং ভারতের বিপ্লবী স্বাধীনতা আন্দোলন এ গঠিত হিন্দুস্তান রিপাবলিকান অ্যাসোসিয়েশন তথা ১৯২৮ খ্রিস্টাব্দ হতে পরিচিত হিন্দুস্তান সোশ্যালিস্ট রিপাবলিকান অ্যাসোসিয়েশনের অন্যতম প্রতিষ্ঠাতা। 
শচীন্দ্রনাথ বক্সী ১৯০৪ খ্রিস্টাব্দের ২৫ শে ডিসেম্বর ব্রিটিশ ভারতের আগ্রা ও অওধের যুক্ত প্রদেশ বর্তমানের উত্তর প্রদেশের বারাণসীতে জন্ম গ্রহণ করেন। তার পৈতৃক বাড়ি ছিল অবিভক্ত বাংলার অধুনা বাংলাদেশের ফরিদপুর জেলায়। ছাত্রাবস্থাতেই তিনি বিপ্লবী ক্রিয়াকলাপে যুক্ত হন। ইন্টারমিডিয়েট পরীক্ষাও দিতে পারেননি।
তিনি ১৯২৫ খ্রিস্টাব্দের ৯ ই আগস্ট সংগঠিত  কাকোরি ট্রেন ডাকাতিতে অংশগ্রহণকারী বিপ্লবীদের একজন ছিলেন। এই ঘটনার দু-মাস পর তাকে ও তার বন্ধুদের লখনউ সেন্ট্রাল জেলের ১১ নম্বর ব্যারাকে পাঠানো হয়। এবং বিচারে ১৩ই জুলাই ১৯২৭ তারিখে দ্বীপান্তরে (আন্দামান) যাবজ্জীবন কারাদণ্ড হয়। অবশ্য ১৯৩৭ খ্রিস্টাব্দে তার সেলুলার জেল থেকে মুক্তি হয় এবং কংগ্রেসে যোগ দেন। স্বাধীনতার পর তিনি অত্যন্ত সাধারণ জীবন যাপন করেন। তৎকালীন কংগ্রেস শাসনের বিরুদ্ধে তিনি জনসঙ্ঘের হয়ে উত্তর প্রদেশ বিধান সভার সদস্য নির্বাচিত হয়েছিলেন।
১৯৮৪ খ্রিস্টাব্দের ২৩ শে নভেম্বর পরলোক গমন করেন
২০০১ সালে বাগেরহাট বোমা হামলা

২০০১ সালে বাগেরহাট বোমা হামলা বলতে ২৩শে সেপ্টেম্বর ২০০১ সালে বাগেরহাটে শেখ হাসিনার নেতৃত্বে বাংলাদেশ আওয়ামী লীগের একটি নির্বাচনী সমাবেশের উপর বোমা হামলাকে বোঝায়। এতে নয় জনের মৃত্যু হয়।
তত্ত্বাবধায়ক সরকার দায়িত্ব গ্রহণ করেছিল এবং বাংলাদেশে ২০০১ সালের সাধারণ নির্বাচনের প্রস্তুতি নেওয়া শুরু হয়েছিল। ২০০১ সালে বাংলাদেশ আওয়ামী লীগের বেশ কয়েকটি অনুষ্ঠানে সন্দেহভাজন ইসলামপন্থী সন্ত্রাসী গোষ্ঠী বোমা হামলা করে। প্রধানমন্ত্রী শেখ হাসিনার চাচাতো ভাই শেখ হেলাল উদ্দীন বাগেরহাট জেলার মোল্লাহাট উপজেলার খলিলুর রহমান ডিগ্রি কলেজ মাঠে বাংলাদেশ আওয়ামী লীগের নির্বাচনী জনসভায় বক্তব্য রাখছিলেন। তিনি যে সময় বক্তব্য রাখছিলেন সেসময় দুটি বোমা নিক্ষেপ করা হয় যার ফলে ৯ জন নিহত এবং ১০০ জনেরও বেশি লোক আহত হয়।
এই হামলার পর একটি মামলা দায়ের করা হয়, যার কার্যক্রম ১৯ এপ্রিল ২০০৪ সালে বাংলাদেশ জাতীয়তাবাদী দলের শাসনামলে বন্ধ করে দেওয়া হয়। বাংলাদেশ আওয়ামী লীগ ক্ষমতায় ফিরে আসার পর স্বরাষ্ট্র মন্ত্রণালয় মামলাটি পুনরায় চালু করার পদক্ষেপ নেয়। অপরাধ তদন্ত বিভাগের তদন্তের পর ২০১১ সালের ২১ আগস্ট ৬ জনের বিরুদ্ধে অভিযোগ আনা হয়। আসামিরা হল, মোল্লাত বাংলাদেশ জাতীয়তাবাদী দলের শাখা সাবেক সভাপতি বাদশা মিয়া, হরকাতুল জিহাদ আল-ইসলামী বাংলাদেশের প্রধান মুফতি হান্নান, জামাত-উল-মুজাহিদীন বাংলাদেশের কর্মী আরিফুজ্জামান, জিল্লুর রহমান, হাফেজ মোহাম্মদ রকিব হাসান এবং আবু তালেব।
কদম্ব রাজবংশ

কদম্ব রাজবংশ (৩৪৫-৫২৫ খ্রিস্টাব্দ) ছিল ভারতের কর্ণাটকের একটি প্রাচীন রাজবংশ। এই রাজবংশ অধুনা কর্ণাটকের উত্তর কন্নড় জেলায় অবস্থিত বনবাসী থেকে উত্তর কর্ণাটক ও কোঙ্কণ অঞ্চল শাসন করত। আনুমানিক ৩৪৫ খ্রিস্টাব্দে ময়ূরশর্মা এই রাজবংশটি প্রতিষ্ঠা করেছিলেন। পরবর্তীকালে কদম্বরা একটি বৃহৎ সাম্রাজ্য গড়ে তোলে। কদম্ব শাসকেরা যে উপাধি ও বিশেষণ গ্রহণ করতেন তার থেকে তাঁদের সাম্রাজ্যবাদী উচ্চাকাঙ্ক্ষার ইঙ্গিত পাওয়া যায়। এছাড়া তাঁরা উত্তর ভারতের বাকাটক ও গুপ্ত রাজবংশের সঙ্গে বৈবাহিক সম্পর্ক রক্ষা করতেন। ময়ূরশর্মা সম্ভবত কোনো স্থানীয় উপজাতির সাহায্যে কাঞ্চীর পল্লবদের বাহিনীকে পরাজিত করে সার্বভৌমত্ব ঘোষণা করেন। ককুস্থবর্মার শাসনকালে কদম্ব শক্তি পরিপূর্ণ বিকাশ লাভ করেছিল।
কদম্বরা ছিল পশ্চিম গঙ্গ রাজবংশের সমসাময়িক। এই দুই রাজবংশই এই দুই অঞ্চলের প্রথম সার্বভৌম স্থানীয় রাজ্যের প্রতিষ্ঠাতা। ষষ্ঠ শতাব্দীর মধ্যভাগ থেকে কদম্বরা বৃহত্তর কন্নড় সাম্রাজ্যগুলির সামন্ত শাসক হিসেবে রাজ্য শাসন করতে থাকে। বাদামীর চালুক্য ও রাষ্ট্রকূট সাম্রাজ্যের অধীনে তারা পাঁচ শতাধিক বছর সামন্ত শাসকের ভূমিকা পালন করেছিল। এই সময়ের মধ্যে কদম্ব রাজবংশ অনেকগুলি অপ্রধান রাজবংশের শাখায় বিভক্তও হয়ে পড়ে। এই রাজবংশগুলির মধ্যে উল্লেখযোগ্য ছিল গোয়ার কদম্ব, হলসির কদম্ব ও হঙ্গলের কদম্ব। প্রাক্-কদম্ব যুগে কর্ণাটক অঞ্চলের শাসক রাজবংশ মৌর্য ও পরবর্তীকালের সাতবাহনেরা এই অঞ্চলের অধীবাসী না হওয়ায় ক্ষমতার কেন্দ্র থাকত অধুনা কর্ণাটক ভূখণ্ডের বাইরেই। কদম্বরাই প্রথম প্রশাসনিক স্তরে স্থানীয় ভাষা কন্নড় ব্যবহার করে। কর্ণাটকের ইতিহাসে এই যুগেই কন্নড় জাতির ভৌগোলিক-রাজনৈতিক সত্ত্বার বিকাশ শুরু হয় এবং কন্নড় ভাষা স্থানীয় ভাষা হিসেবে প্রথম গুরুত্ব অর্জন করে।
বই
ওয়েবসাইট
পেরুর ভূগোল

পেরু প্রশান্ত মহাসাগরের প্রান্তে অবস্থিত দক্ষিণ আমেরিকার মধ্য-পশ্চিম অঞ্চলের একটি দেশ। এটি সম্পূর্ণভাবে দক্ষিণ গোলার্ধে অবস্থিত। ইকুয়েডর, কলম্বিয়া, ব্রাজিল, বলিভিয়া এবং চিলির সাথে এর স্থল সীমানা রয়েছে, যার মধ্যে ব্রাজিলের সাথে এর স্থল সীমানা দীর্ঘতম।
আয়তন:
<br>"স্থলভাগ": মোট স্থলভূমি ১৩,৭৯,৯৯৯   বর্গ কিলোমিটার;
<br>"জলভাগ": মোট জলভাগের পরিমান ৫,০০০   বর্গ কিলোমিটার।
সামুদ্রিক আয়ত্ত্ব:
<br>"মহীসোপান:" ;
<br>"টেরিস্ট্রিয়াল সমুদ্রসীমা:" ;
<br> "বিশেষ অর্থনৈতিক এলাকা:" ।
ভূমির ব্যবহার:
সেচের আওতাভূক্ত ভূমি: ১২,৮০০   বর্গ কিলোমিটার।
দেশের সবচেয়ে জনবহুল শহর রাজধানী লিমা। লিমার মহানগরের জনসংখ্যা ১ কোটিরও বেশি। পেরুর দ্বিতীয় বৃহত্তম শহর আরেকুইপার জনসংখ্যা ৯,৮৯,৯১৯ এবং দেশের উত্তরাঞ্চলের ক্রমবর্ধমান শহর ট্রুজিলোর জনসংখ্যা ৯,৩৫,১৪৭। পেরুর উন্নত শহরগুলি দেশটির উপকূলীয় অঞ্চল এবং উত্তরে অবস্থিত। পেরুর লোকসংখ্যা ৩২.১ মিলিয়ন। পেরুতে নগরায়নের হার ৭৯.২%, এবং এটি বার্ষিক ১.৫৭% হারে বৃদ্ধি পাচ্ছে। লিমা আমেরিকা অঞ্চলের সবচেয়ে বড় শহরগুলোর একটি এবং এখানে দেশের মোট জনসংখ্যার ৩১.৭% 'এর বসবাস। পেরুর জনসংখ্যার ঘনত্ব প্রতি বর্গ কিলোমিটারে ২৫ জন বা বর্গ মাইলে ৫৭ জন।
প্রথম কুলোত্তুঙ্গ চোল

চক্রবর্তী কুলোত্তুঙ্গ চোলদেব (বানানান্তরে কুলোতুঙ্গ; ) ছিলেন দক্ষিণ ভারতের চোল সাম্রাজ্যের একাদশ শতাব্দীর এক রাজা। তিনি ছিলেন "কুলোত্তুঙ্গ" উপাধি (তামিল ভাষায় যার অর্থ "কুলের গৌরব") ধারণকারী সার্বভৌম রাজাদের অন্যতম। তিনি চোল রাজবংশের মূল শাখার বংশধর ছিলেন না, বরং ছিলেন পূর্ব চালুক্য রাজবংশের এক রাজকুমার। তাঁর মা আম্মানগাইদেবী ছিলেন এক চোল রাজকুমারী (সম্রাট প্রথম রাজেন্দ্র চোলের কন্যা)। তাঁর বাবা ছিলেন পূর্ব চালুক্য রাজা রাজরাজ নরেন্দ্র (প্রথম রাজেন্দ্র চোলের ভ্রাতুষ্পুত্র তথা প্রথম রাজরাজ চোলের দৌহিত্র)। ইতিহাসবিদ শৈলেন্দ্রনাথ সেনের মতে, কুলোত্তুঙ্গের সিংহাসনে আরোহণের ফলে এক নতুন যুগের সূচনা ঘটে। কারণ, তাঁর রাজত্বকাল ছিল অভ্যন্তরীণ শান্তি ও জনকল্যাণকারী প্রশাসনিক ব্যবস্থার একটি পর্যায়কাল।
কুলোত্তুঙ্গ উত্তর ভারতীয় শহর কনৌজ এবং কম্বোডিয়া, শ্রীবিজয়, খেমের, পাগান (ব্রহ্মদেশ) ও চীনের ন্যায় বৈদেশিক রাজ্যগুলির সঙ্গেও কূটনৈতিক সম্পর্ক রক্ষা করে চলতেন। মালয় উপদ্বীপে শ্রীবিজয় প্রদেশ কেদাহে তিনি চোল অধিরাজত্ব স্থাপন করেছিলেন। গুয়াংঝউ-এর একটি তাও মন্দিরে পাওয়া অভিলেখে (১০৭৯ খ্রিস্টাব্দ) চুলিয়েন (চোল) রাজা কুলোত্তুঙ্গকে সান-ফো-ৎসি (শ্রীবিজয়) দেশের অধিরাজ বলে উল্লেখ করা হয়েছে। অভিলেখটির সম্পাদক তান ইয়েওক সেওং-এর মতে, কুলোত্তিঙ্গ চোল ও শ্রীবিজয় দুই রাজ্যই শাসন করতেন। ১০৯০ খ্রিস্টাব্দের একটি দানপত্রে কেদারমের (শ্রীবিজয়) রাজাকে কুলোত্তুঙ্গের সামন্ত হিসেবে উল্লেখ করা হয়েছে। পূর্বসূরিদের মতো কুলোত্তুঙ্গও শিল্পকলা ও সাহিত্যের পৃষ্ঠপোষক ছিলেন। বিখ্যাত তামিল কাব্য কলিঙ্গত্তুপরনি (কবি জয়মকোন্ডার কর্তৃক রচিত বলে কথিত) তাঁর শাসনকালেই রচিত হয়। তাঁর নথিপত্র থেকে একটি অতিমাত্রায় সুসংগঠিত সরকারি রাজস্ব ও স্থানীয় প্রশাসনিক ব্যবস্থার প্রমাণ পাওয়া যায়। নিজ শাসনকালে কুলোত্তুঙ্গ ব্যাপক হারে জমি জরিপ করে রাজস্বের হার ধার্য করেছিলেন।
ইতিহাসবিদ নীলকণ্ঠ শাস্ত্রীর মতে কুলোত্তুঙ্গ অপ্রয়োজনীয় যুদ্ধবিগ্রহ এড়িয়ে চলতেন এবং প্রজাদের সুখসুবিধার দিকে সর্বদা সতর্ক দৃষ্টি রাখতেন। তাঁর শাসনকাল ছিল সুদীর্ঘ ও সমৃদ্ধিশালী। এই শাসনকালী সাম্রাজ্যের পরবর্তী দেড়শো বছরের সাচ্ছন্দ্যের ভিত্তি স্থাপন করেছিল।
দ্বিতীয় সোমেশ্বর

দ্বিতীয় সোমেশ্বর () নিজের পিতা প্রথম সোমেশ্বরের (অহবমল্ল) পরে পশ্চিম চালুক্য সিংহাসনে আরোহণ করেন। তিনি গদাগ ও তার পার্শ্ববর্তী অঞ্চল শাসন করতেন। ১০৭০ খ্রিস্টাব্দ নাগাদ দ্বিতীয় সোমেশ্বর সাম্রাজ্যের বিস্তার ঘটান এবং মালব নিজ সাম্রাজ্যভুক্ত করেন। নিজ রাজত্বকালে তাঁকে বারবার তাঁর উচ্চাকাঙ্ক্ষী কনিষ্ঠ ভ্রাতা ষষ্ঠ বিক্রমাদিত্যের প্রতিদ্বন্দ্বিতার মুখে পড়তে হয়েছিল। পরে ষষ্ঠ বিক্রমাদিত্য তাঁকে সিংহাসনচ্যুত করে ক্ষমতা দখল করেছিলেন।
মণিপুর সংস্কৃতি বিশ্ববিদ্যালয়

মণিপুর সংস্কৃতি বিশ্ববিদ্যালয়ভারতের মণিপুরের ইম্ফালে অবস্থিত একটি সরকারি বিশ্ববিদ্যালয়। বিশ্ববিদ্যালয়টি মণিপুর রাজ্য সরকার দ্বারা প্রতিষ্ঠিত এবং স্বীকৃত একটি সরকারি বিশ্ববিদ্যালয়।
মণিপুর সংস্কৃতি বিশ্ববিদ্যালয় মণিপুর রাজ্য আইনসভার "দ্য মণিপুর ইউনিভার্সিটি অব কালচার অ্যাক্ট, ২০১৫" এর মাধ্যমে প্রতিষ্ঠিত হয়েছিল। বিশ্ববিদ্যালয়টির মূল উদ্দেশ্য মণিপুরের মানুষের সাংস্কৃতিক বিষয়ে অধ্যয়নের মাধ্যমে রাজ্যের সমৃদ্ধ সাংস্কৃতিক ঐতিহ্যকে তুলে ধরা। বর্তমানে এটি ইম্পালের প্যালেস কম্পাউন্ডে অস্থায়ী ক্যাম্পাসে পাঠদান পরিচালনা করছে। শিক্ষার্থীদের প্রথম ব্যাচের ক্লাস ২০১৬ সালের শরৎকাল থেকে শুরু হয়েছে।
বিশ্ববিদ্যালয়টি মণিপুর রাজ্য সরকার, বিশ্ববিদ্যালয় মঞ্জুরি কমিশন (ভারত) এবং ভারত সরকারের দ্বারা স্বীকৃত।
উইকি হোস্টিং সার্ভিস

উইকি হোস্টিং সার্ভিস বা উইকি ফার্ম হল একটি সার্ভার বা সার্ভারের একটি বিন্যাস যা ব্যবহারকারীদের ব্যক্তিগত, স্বাধীন উইকি তৈরি এবং বিকাশের সরলীকরণ সরঞ্জাম সরবরাহ করে। উইকি ফার্ম কে উইকি "পরিবারের" সঙ্গে বিভ্রান্ত করা হয় না। উইকি পরিবার একই সার্ভারে অবস্থিত কোন উইকি গ্রুপের জন্য এটি একটি সাধারণ শব্দ।
উইকি ফার্ম শুরুর পূর্বে, যে কেও উইকি পরিচালনা করতে চাইলে তাকে সফ্টওয়্যারটি ইনস্টল করে সার্ভার (গুলি) নিজেকেই পরিচালনা করতে হতো। বীপরিতে একটি উইকি ফার্মের প্রশাসন একবারই তার নিজস্ব সার্ভারে কোর উইকি কোড ইনস্টল করে, কেন্দ্রীয়ভাবে সার্ভারগুলি রক্ষণাবেক্ষণ করে, এবং প্রতিটি উইকির কার্য সম্পাদনের জন্য ভাগ করা মূল কোড সহ প্রতিটি পৃথক উইকির বিষয়বস্তুর জন্য সার্ভারে অনন্য স্থান স্থাপন করে।
বাণিজ্যিক এবং অবাণিজ্যিক উভয় উইকি ফার্ম ব্যবহারকারী এবং অনলাইন সম্প্রদায়ের জন্য উপলব্ধ। যদিও বেশিরভাগ উইকি ফার্ম যে কাওকে তাদের নিজস্ব উইকি খোলার অনুমতি দেয়, কেউ কেউ বিধিনিষেধও আরোপ করে। অনেক উইকি ফার্ম বিভিন্ন কোম্পানির বিজ্ঞাপন সন্নিবেশের মাধ্যমে রাজস্ব উপার্জন করে, কিন্তু প্রায়শই বিজ্ঞাপন গ্রহণের বিকল্প হিসাবে মাসিক ফি প্রদানের অনুমতি দেয়।
বর্তমানে উল্লেখযোগ্য উইকি ফার্মের অনেকগুলি ই ২০-এর দশকের মাঝামাঝি সময়ে শুরু হয়, যার মধ্যে রয়েছে উইকিপিডিয়া (২০০১), ফ্যানডম (২০০৪), পিবিওয়ার্কস (২০০৫), ওয়েটপেইন্ট (২০০৫), উইকিডট (২০০৬), এবং গেইমপিডিয়া (২০১২)।
অলুপ রাজবংশ

অলুপ রাজবংশ (আনুমানিক খ্রিস্টীয় দ্বিতীয় শতাব্দী – পঞ্চদশ শতাব্দী) ছিল ভারতের একটি প্রাচীন রাজবংশ। এই রাজবংশ শাসিত রাজ্যটির নাম ছিল ‘অলবখেদ অরুসসির’ এবং এই রাজ্যের বিস্তার ঘটেছিল অধুনা কর্ণাটক রাজ্যের উপকূলীয় জেলাগুলি জুড়ে। সমৃদ্ধির শিখরে থাকাকালীন অলুপরা একটি স্বাধীন রাজ্য শাসন করত। পরবর্তীকালে তারা বনবাসীর কদম্বদের সামন্তে পরিণত হয়। আরও পরে দক্ষিণ ভারতের পরিবর্তিত রাজনৈতিক প্রেক্ষাপটে তারা চালুক্য, রাষ্ট্রকূট ও হৈসলদের সামন্ত হিসেবেও রাজ্য শাসন করে। উপকূলীয় কর্ণাটক অঞ্চলে তাদের প্রভাব প্রায় ১২০০ বছর স্থায়ী হয়েছিল। প্রমাণ পাওয়া যায় যে, অলুপদের মধ্যে মাতৃতান্ত্রিক উত্তরাধিকার প্রথা (অলিয়সন্তান) চালু ছিল। কারণ, অলুপ রাজা সোয়িদেবের পরে তাঁর ভাগ্নে কুলশেখর বঙ্কিদেব (অলুপ রাজকুমারী কৃষায়িতায়ি ও হৈসল তৃতীয় বীর বল্লালের পুত্র) রাজা হয়েছিলেন।
আলম

"আলম" একটি পুংলিঙ্গ নাম যা বেশ কয়েকটি প্রাচীন ভাষা থেকে উদ্ভূত :
আরবি সাহিত্য এবং প্রাচীন পাঠ্য, "রব-উল-আলম-ইন" = "সমস্ত বিশ্ব/মহাবিশ্বের প্রভু" এর মতো বাক্যাংশে "আলাম ব্যবহার করুন পরম এবং সর্বোচ্চ ঐশ্বরিকতার উল্লেখ করে।"
হিব্রু ভাষায়, "ওলাম" "অ্যাডন ওলাম" এর মত বাক্যে ব্যবহৃত হয়, যার অর্থ "দুনিয়ার কর্তা", ইহুদি ধর্মে স্রস্টার অন্যতম নাম।
বোক্কলিগ

বোক্কলিগ (অপর নামে বোক্কলিগর, বক্কলিগ, ওয়াক্কলিগ, ওক্কলিগর বা ওক্কিলিয়ন) হল ভারতের কর্ণাটক রাজ্যের একটি সম্প্রদায় বা ঘনিষ্ঠ-সম্বন্ধযুক্ত কয়েকটি বর্ণের একটি গোষ্ঠী। প্রতিবেশী তামিলনাড়ু রাজ্যেও এদের উপস্থিতি লক্ষিত হয়।
এটি একটি যোদ্ধা ও কৃষিজীবী সম্প্রদায়। প্রাচীন মহীশূর অঞ্চলে এদের ঐতিহাসিক জনসংখ্যাগত, রাজনৈতিক ও অর্থনৈতিক আধিপত্য লক্ষিত হয়। কোনও কোনও ইতিহাসবিদ মনে করেন রাষ্ট্রকূটেরা এবং পশ্চিম গঙ্গা ছিলেন বোক্কলিগ বংশোদ্ভূত। বোক্কলিগেরা বিজয়নগর সাম্রাজ্যে প্রশাসনিক গুরুত্ব অর্জন করেছিলেন। পরবর্তীকালে কেলাডির নায়ক রাজবংশের আদি শাসকদের ভূমিকা গ্রহণ করেন। The Vokkaligas had the most families in the ruling classes of the 17th century when the Arasu caste of the Wodeyars was created to exclude them. মহীশূর রাজ্যের অধীনে তারা স্বশাসনের অধিকার পায়। সেই সঙ্গে সেনাবাহিনী ও অসামরিক বাহিনীতেও যোগ দেয়। একজন ভারতীয় প্রধানমন্ত্রী ও কর্ণাটকের সাতজন মুখ্যমন্ত্রী ছিলেন বোক্কলিগ সম্প্রদায়ভুক্ত। বোক্কলিগেরা ছিল জমিদার ও যোদ্ধা শ্রেণির ব্যক্তি। of Karnataka.
বোক্কলিগ সম্প্রদায়ের অধিকাংশ শাখাকে ভারতের কেন্দ্রীয় সরকার কর্তৃক অগ্রসর জাতিভুক্ত ধরা হয়। গ্রামাঞ্চলের কয়েকটি শাখাকে কর্ণাটক সরকার অন্যান্য অনগ্রসর শ্রেণির মর্যাদা দিয়েছে।
সাধারণত বোক্কলিগদের পদবী হয় গৌড়া, হেগড়ে ও গৌন্ডার
জ্যাকব এলর্ডি

জ্যাকব এলর্ডি (জন্ম ২৬ শে জুন ১৯৯৭) একজন অস্ট্রেলিয়ান অভিনেতা। তিনি নেটফ্লিক্সের "দ্য কিসিং বুথ" টিন ফিল্ম ফ্র্যাঞ্চাইজি এবং এইচবিও সিরিজ "ইউফোরিয়ায়" তার ভূমিকার জন্য পরিচিত।
এলর্ডি অস্ট্রেলিয়ার কুইন্সল্যান্ডের ব্রিসবেনে 26 জুন 1997 সালে জন এবং মেলিসা এলর্ডির ঘরে জন্মগ্রহণ করেছিলেন। তিনি বাস্ক বংশোদ্ভূত। তার তিনটি বড় বোন আছে। তিনি মেলবোর্নের সেন্ট কেভিন কলেজ এবং পরে ব্রিসবেনের নুডজি কলেজে মাধ্যমিক বিদ্যালয়ে পড়াশোনা করেন।
হলিউড সিনেমায় এলর্ডির প্রথম অভিজ্ঞতা ছিল "" টেলসকে অতিরিক্ত হিসেবে। তার প্রথম অভিনয়ের ভূমিকা ছিল অস্ট্রেলিয়ান চলচ্চিত্র "সুইং সাফারিতে" ২০১৮ সালে, রোস্টারের ভূমিকায় অভিনয় করে। "এলফোর্ডি নেটফ্লিক্সের রোমান্টিক কমেডি চলচ্চিত্র দ্য কিসিং বুথ -এ" নোয়া ফ্লিনের চরিত্রে অভিনয় করে খ্যাতি অর্জন করেছিলেন, যার প্রিমিয়ার হয়েছিল ২০১৮ সালের মে মাসে। "তিনি দ্য কিসিং বুথ 2", এর পরিশিষ্টে ভূমিকার পুনরাবৃত্তি করেছিলেন, যা ২০১৯ সালের মাঝামাঝি সময়ে কেপটাউনে চিত্রায়িত হয়েছিল এবং ২০২০ সালের জুলাই মাসে মুক্তি পেয়েছিল। তিনি সিরিজের তৃতীয় চলচ্চিত্র "দ্য কিসিং বুথ 3 এর" শুটিং সম্পন্ন করেছেন, যা ২০২১ সালের ১১ই আগস্ট নেটফ্লিক্সে মুক্তি পেয়েছিল।
এলর্ডি ২০১৯ সালে হরর চলচ্চিত্র "দ্য" মর্টারিউরি কালেকশনে অভিনয় করেছিলেন এবং এইচবিও টেলিভিশন সিরিজ "ইউফোরিয়ায়" নাট জ্যাকবসের অভিনয় শুরু করেছিলেন।
পোলিনা কোমার

পোলিনা দিমিত্রিয়েভনা কোমার (; জন্ম ৪ নভেম্বর ১৯৯৯) হলেন একজন রুশ সমলয় সাঁতারু।
তিনি ২০১৮ সালের ইউরোপীয় অ্যাকোয়াটিক্স চ্যাম্পিয়নশিপে টিম ফ্রি রুটিন প্রতিযোগিতায় স্বর্ণপদক জয়লাভ করেছেন।
সভেতলানা কোলিসনিচেঙ্কো

সভেতলানা কোন্সতান্তিনোভনা কোলিসনিচেঙ্কো (; জন্ম: ২০ সেপ্টেম্বর ১৯৯৩) হলেন সমলয় সাঁতারের একজন রুশ প্রতিযোগী। তিনি তিনবারের অলিম্পিক চ্যাম্পিয়ন।
তিনি ওয়ার্ল্ড অ্যাকুয়াটিক প্রতিযোগিতায় ১৬টি স্বর্ণপদক জয়লাভ করেছেন। তিনি এলইএন ইউরোপীয় অ্যাকুয়াটিক চ্যাম্পিয়নশিপে ১১টি স্বর্ণপদক, ২০১৩ গ্রীষ্মকালীন ইউনিভার্সিয়াড প্রতিযোগিতায় ২টি স্বর্ণ জয়লাভ করেছেন।
২০১৮ সালে, কোলিসনিচেঙ্কো এবং ভারভারা সুব্বোটিনা ২০১৮ ইউরোপিয়ান অ্যাকোয়াটিক্স চ্যাম্পিয়নশিপে ডুয়েট টেকনিক্যাল রুটিন এবং ডুয়েট ফ্রি রুটিন উভয়তেই স্বর্ণপদক জয়লাভ করেছেন।
মণীন্দ্রনাথ বন্দ্যোপাধ্যায়

মণীন্দ্রনাথ বন্দ্যোপাধ্যায় (১৩ জানুয়ারি ― ২০ জুন ১৯৩৪) ছিলেন ভারতীয় উপমহাদেশের ব্রিটিশ শাসনের বিরুদ্ধে জাতীয় আন্দোলনে সক্রিয় অংশগ্রহণকারী এক বিপ্লবী। তিনি হিন্দুস্তান সোশ্যালিস্ট রিপাবলিকান অ্যাসোসিয়েশনের সাথে যুক্ত ছিলেন। 
মণীন্দ্রনাথ বন্দ্যোপাধ্যায় ১৯০৯ খ্রিস্টাব্দের ১৩ই জানুয়ারি ব্রিটিশ ভারতের আগ্রা ও অওধের যুক্ত প্রদেশের অধুনা উত্তর প্রদেশের বারাণসীর নিকটস্থ পান্ডে ঘাট গ্রামে জন্ম গ্রহণ করেন। পিতা ডাঃ তারিণীচরণ বন্দ্যোপাধ্যায়। ছাত্রাবস্থায় তিনি রামপ্রসাদ বিসমিল শচীন্দ্রনাথ সান্যাল রাজেন্দ্র লাহিড়ী শচীন্দ্রনাথ বক্সী যোগেশচন্দ্র চট্টোপাধ্যায় প্রমুখ প্রতিষ্ঠিত হিন্দুস্তান সোশ্যালিস্ট রিপাবলিকান অ্যাসোসিয়েশনের সাথে যুক্ত হন। তার সাত ভাইও বিপ্লবী দলের সদস্য হন। তিনি রাজেন্দ্রনাথ লাহিড়ীকে বিপ্লবীগুরু হিসাবে মানতেন। 
১৯২৮ খ্রিস্টাব্দের কাকোরি ট্রেন ডাকাতি র ঘটনায় অন্যান্যদের সাথে রাজেন্দ্রনাথ লাহিড়ীও গ্রেফতার হন। দীর্ঘ সময়ের বিচারে ব্রিটিশ সরকার ১৯২৭ খ্রিস্টাব্দের ১৭ ই ডিসেম্বর রামপ্রসাদ বিসমিল, ঠাকুর রোশন সিং আসফাকউল্লা খান সহ রাজেন্দ্রনাথকে গোন্ডা জেলে ফাঁসি দেয়। মণীন্দ্রনাথের মামা জিতেন্দ্র নাথ ব্যানার্জি ডেপুটি সুপারিনটেন্ডন্ট অব পুলিশ হিসাবে কাকোরি যড়যন্ত্র মামলার তদন্ত করেছিলেন। নিজের বিপ্লবীগুরু রাজেন্দ্রনাথের ফাঁসির বদলা নিতে ১৯২৮ খ্রিস্টাব্দের ১৩ই জানুয়ারি মামাকে গুলিবিদ্ধ করেন এবং নিজে আত্ম-সমর্পণ করেন। ফলে বিচারে তার দশ বৎসরের সশ্রম কারাদণ্ড হয়। এই সময় ফতেপুর সেন্ট্রাল জেলে তার সাথে মন্মথনাথ গুপ্ত ও যশপালও বন্দী ছিলেন। জেলে তাদের উপর পুলিশের নৃশংস অত্যাচারের বিরুদ্ধে অনশন ধর্মঘট শুরু করেন তিনি। অনশনের ফলে তার শারীরিক অবস্থার অবনতি হতে থাকে । ৬৬ দিন পর ১৯৩৪ খ্রিস্টাব্দের ২০ শে জুন তিনি মৃত্যু বরণ করেন।
ব্রাসেলীয় উপভাষা

ব্রাসেলীয় উপভাষা (অন্যান্য নাম: ব্রাসেলিয়ার মারোল্‌স, মারোলেন) হচ্ছে ওলন্দাজ ভাষার একটি নিকট-বিলুপ্ত উপভাষা যেটি বেলজিয়ামের রাজধানী ব্রাসেল্‌সে প্রচলিত ছিল। ব্রাবানশীয় উপভাষা থেকে উদ্ভুত এই উপভাষাটি একসময় ব্রাসেল্‌স নগরীতে প্রচলিত প্রধান মৌখিক ভাষা হিসাবে ব্যবহৃত হতো। এই উপভাষাটির উপর ভিত্তি করেই বেলজীয় কার্টুনিস্ট অ্যার্জে তাঁর বিখ্যাত কমিক্স "দ্য অ্যাডভেঞ্চার্স অফ টিনটিন" () এর বেশ কিছু কাল্পনিক ভাষা তৈরি করেন।
নেদারল্যান্ডস ও বেলজিয়ামে স্পেনীয় শাসনামলে ব্রাবান্ট অঞ্চলের নিম্ন শ্রেণির মানুষের মধ্যে ব্রানানশীয় উপভাষা গড়ে উঠে। ব্রাসেলীয় হলো ব্রাসেল্‌স নগরে প্রচলিত ব্রাবানশীয়রই একটি শাখাভাষা। ১৯ শতাব্দীতে ব্রাসেল্‌স বেলজিয়ামের রাজধানীতে পরিণত হয় এবং এর ফলে সারা দেশ থেকে মানুষ কর্মসংস্থানের উদ্দেশ্যে ব্রাসেল্‌সে আসতে থাকে। বহুভাষী ব্রাসেলস শহরে সরকারি কাজে তখন ফরাসি ভাষা প্রচলিত থাকায় স্থানীয় উপভাষার যথাযথ মূল্যায়ন হয় নি। ১৯১৪ সাল নাগাদ স্কুল পড়ুয়া ব্রাসেলীয়-ভাষী শিক্ষার্থীরা পুরোপুরি ফরাসি ভাষী হয়ে উঠে। বর্তমানে মাতৃভাষা হিসাবে উপভাষাটির কোনো মৌখিক ব্যবহার নেই, যদিও কেউ কেউ দাবি করেন যে তাঁরা এই ভাষায় কথা বলতে পারেন। ব্রাসেলীয়-এর বিবর্তনের ধারা ও বিলুপ্তির সঙ্গে বাংলাদেশের রাজধানী ঢাকায় প্রচলিত ঢাকাইয়া কুট্টি ভাষা ও ঢাকাইয়া উর্দু সাদৃশ্যপূর্ণ, যদিও এই দুইটি ভাষা এখনো পুরান ঢাকার অধিবাসীদের মধ্যে প্রচলিত আছে।
বেলজীয় কার্টুনিস্ট অ্যার্জে তাঁর বিখ্যাত কমিক্স সিরিজ "দ্য অ্যাডভেঞ্চার্স অফ টিনটিন" এর জন্য তাঁর দ্বারা সৃষ্ট কাল্পনিক ভাষা সিলদাভীয় ও বর্দুরীয়কে ব্রাসেলীয়-এর উপর ভিত্তি করে তৈরি করেন। যেমন: কমিক্সের সিলদাভিয়ার কোট-অফ-আর্মে সিলদাভীয় ভাষায় লিখিত ছিল সিলদাভিয়ার নীতিবাক্য। এতে লেখা ছিল "Eih bennek, eih blavek", বাংলাতে: "আমি এখানে, আমি থাকি এখানে"। আবার, বর্দুরীয় ভাষায়, বর্দুরীয় শব্দ "mänhir", যার বাংলা অর্থ হতে পারে "জনাব" বা "স্যার", ওলন্দাজ শব্দ mijnheer থেকে আগত। এছাড়াও কমিক্সে ব্যবহৃত বিভিন্ন স্থানের নামও তিনি ব্রাসেলীয় থেকেই নিয়েছেন। যেমন: টিনটিন কমিক্সে মধ্যপ্রাচ্যতে অবস্থিত একটি কাল্পনিক দেশ "খেমেদ" এর রাজধানী Khemkhâh নগরীর নাম একটি ব্রাসেলীয় শব্দ, যার অর্থ "আমার শীত লাগছে"।কমিক্সটির মূল ফরাসি সংস্করণে, আরেকটি কাল্পনিক রাষ্ট্র সান থেওদোরোসে প্রচলিত আদিবাসী ভাষা আরুম্বায়া ভাষাও ব্রাসেলীয়-এর উপর ভিত্তি করেই তৈরি।
বিগ বস ওটিটি

বিগ বস ওটিটি (, যা বিগ বস: ওভার-দ্য-টপ নামেও পরিচিত) ভারতীয় আপাতবাস্তব টেলিভিশন অনুষ্ঠান "বিগ বস ওটিটির" প্রথম আসর ছিল। ওলন্দাজ আপাতবাস্তব টেলিভিশন অনুষ্ঠান "বিগ ব্রাদার" সিরিজের ওপর নির্মিত বিগ বসের আসরটি প্রথমবারের মতো এককভাবে ভারতীয় স্ট্রিমিং মাধ্যম ভুটে এবং পরবর্তীতে জিও সিনেমায় (সিজন ২ ও ৩) সম্প্রচারিত হয়েছে। বিগ বস ওটিটির প্রথম সিজনটি বলিউড চলচ্চিত্র প্রযোজক করণ জোহর উপস্থাপনা করেছেন, যিনি এই আসরেই প্রথম বিগ বসের কোন আসরের উপস্থাপনা করেছেন। ২০২১ সালের ৮ই আগস্ট তারিখে, এই আসরের উদ্বোধনী অনুষ্ঠান এবং ১৮ই সেপ্টেম্বর তারিখে সমাপনী অনুষ্ঠান অনুষ্ঠিত হয়েছে।
দ্বিতীয় সিজনে সালমান খান উপস্থাপনা করেন আর অনিল কাপুর সদ্য সমাপ্ত তৃতীয় সিজনটি উপস্থাপনা করেছেন।  এখন পর্যন্ত, ৪৫ জন প্রতিযোগী বিগ বস ওটিটি-তে অংশগ্রহণ করেছে, তাদের মধ্যে ৫ জন বিগ বসের প্রধান সিজনেও অংশ গ্রহণ করেছে।।
২০২১ সালের ২৪শে জুলাই তারিখে, ভুট এই আসরের উপস্থাপক করণ জোহরের সাথে একটি প্রচ্ছদ উন্মোচন করেছে। ৩রা আগস্ট তারিখে, ভুট তৃতীয় ঝলক উন্মোচন করেছে, যেখানে করণ জোহর এই আসরের বিন্যাস প্রকাশ করেছেন।
এই আসরের ক্ষেত্রে সাধারণ ঘন্টাব্যাপী পর্ব ছাড়াও, দর্শকরা সরাসরি ২৪ ঘণ্টার ক্যামেরা ফুটেজের দেখতে পেয়েছেন। এই আসরটি সোমবার হতে শনিবার সন্ধ্যা ৭টায় এবং রবিবার রাত ৮টায় ভুটে সম্প্রচার করা হয়েছে। পর্বগুলো প্রথমে সোমবার হতে শনিবার ৭টায় ২৪ ঘন্টা সরাসরি চ্যানেলের মাধ্যমে এবং রাত ৮টায় ভুট সিলেক্টের পেইড সাবস্ক্রিপশনের মাধ্যমে সম্প্রচার করা হয়েছে, তারপর এটি পরের দিন সকাল ৯টায় ভুটে বিনামূল্যে প্রদর্শন করা হয়েছে। পর্বগুলো গভীর রাতে কালার্স টিভিতে সম্প্রচার করা শুরু হয়েছে।
এই বছর বাড়িটি "সংযুক্ত থাকুন" মূলভাব নিয়ে দিয়ে তৈরি করা হয়েছে। বাড়িটিতে একটি প্যাটিও, লিভিং রুম, রান্নাঘর, বাথরুম, বেডরুম, গার্ডেন এরিয়া, স্বীকারোক্তি কক্ষ, ডাইনিং টেবিল, সুইমিং পুল এবং বিশেষ করে মূলভাবের সাথে সম্পর্কিত "সংযুক্ত থাকুন রুম" নামে একটি বিশেষ ঘর রয়েছে। বেডরুমে এই বছর বাঙ্ক বিছানা রাখা হয়েছে এবং বাড়িটিতে উৎসব ধরনের নকশা করা বলে মনে করা হচ্ছে।
এই আসরটি বিগ বসের ইতিহাসে প্রথমবারের মতো ওটিটি মাধ্যম ভুটে টেলিভিশন সংস্করণের ৬ সপ্তাহ পূর্বে চালু করা হয়েছে। এই আসরের মূলভাব "সংযুক্ত থাকুন", যেখানে ৬টি ছেলে এবং ৭টি মেয়ে রয়েছে; যারা জুটি হিসেবে প্রবেশ করেছে এবং ১ জন প্রতিযোগী একা প্রবেশ করেছে। প্রতিযোগীদের তাদের সংযোগের সাথে বন্ধনকে আরও শক্তিশালী করার জন্য কাজ করতে হবে এবং এবার, নির্মাতারা অনেক নতুন বৈশিষ্ট্য চালু করেছেন, যেখানে দর্শকদের মনোনয়ন, শাস্তি এবং রিপোর্ট কার্ড তৈরির ক্ষমতা রয়েছে।
বাড়িতে প্রবেশের ক্রম অনুসারে এই আসরের প্রতিযোগীগণ নিম্নরূপ:
বিগ বস ১৫

বিগ বস: সংকট ইন জাঙ্গল (, , অনুবাদ: বিগ বস: জঙ্গলে সংকট; যা বিগ বস ১৫ নামেও পরিচিত) হচ্ছে ভারতীয় আপাতবাস্তব টেলিভিশন অনুষ্ঠান "বিগ বসের" পঞ্চদশ আসর। ওলন্দাজ আপাতবাস্তব টেলিভিশন অনুষ্ঠান "বিগ ব্রাদার" সিরিজের ওপর নির্মিত বিগ বস বরাবরের মতো এবারো ভারতীয় টেলিভিশন চ্যানেল কালারসে সম্প্রচারিত হচ্ছে। বিগ বসের ইতিহাসে সর্বোচ্চ ১২তম এবং টানা ৭ম বারের মতো বলিউড অভিনেতা সালমান খান এই আসরটির উপস্থাপনা করছেন। ২০২১ সালের ২রা অক্টোবর তারিখে, এই আসরের উদ্বোধনী অনুষ্ঠান অনুষ্ঠিত হয়েছে। এই আসরটি ছয় সপ্তাহের জন্য অনুষ্ঠিত বিগ বস ওটিটি-এর পর শুরু হয়েছে।
২০২১ সালের ২২শে আগস্ট তারিখে মুক্তিপ্রাপ্ত এই আসরের প্রথম ঝলকে সালমান খানকে একজন বন কর্মকর্তা হিসেবে দেখা গিয়েছে, যেখানে তিনি বিশ্বসুন্দরী নামে একটি ইচ্ছাধারী কথা বলা গাছের সাথে কথা বলেছেন, যার কণ্ঠ প্রদান করেছেন প্রবীণ অভিনেত্রী রেখা। "বিগ বস ওটিটি"-এর ফাইনালে এই আসরের উদ্বোধনী অনুষ্ঠানের তারিখ প্রকাশ করে আরেক ঝলক প্রকাশ করা হয়েছিল।
এই আসরের মূলভাব হচ্ছে "জঙ্গলে সংকট"। মূলভাবের কথা মাথায় রেখে বিগ বস অনুষ্ঠানের প্রতীক বিগ বসের চোখ নকশা করা হয়েছে। এবার বিগ বসের চোখটি সবুজ ঘাস দিয়ে ঢাকা এবং চোখের পুতুলে একটি গাছ উল্লেখ রয়েছে, আগুনের শিখা চোখের কেন্দ্র হতে বেরিয়ে আসছে।
এই আসরে বাড়ির সকল সদস্যদের পুরো আসরে কয়েকটি প্রয়োজনীয় জিনিসসহ বেঁচে থাকার জন্য একটি দৈনন্দিন সরঞ্জামসহ একটি ব্যাগ দেওয়া হয়েছে; তারা পূর্ববর্তী আসরগুলোর প্রতিযোগীদের তুলনায় কম সুবিধা পেয়েছেন। বাড়ির সদস্যরা একটি ছোট জঙ্গল বাড়িতে প্রবেশ করেছে, যেখানে প্রথম কয়েক সপ্তাহের জন্য একটি ছোট রান্নাঘর, বিছানা এবং সোফা এবং বাথরুম রয়েছে। বাড়ির সদস্যরা, যারা জঙ্গল থেকে বেঁচে থাকতে পারবে, তারা প্রধান বিলাসবহুল বাড়িতে প্রবেশ করতে সক্ষম হবে।
নিত্যকর্ম

নিত্যকর্ম () হলো সেই কর্ম বা আচার যা প্রতিদিন সম্পাদন করা প্রয়োজন। এটি মূলত বাধ্যতামূলক বৈদিক কর্তব্যকে বোঝায় যা দৈনন্দিন অনুশীলনের জন্য নির্ধারিত। এটি হল নিসিদ্ধকর্ম ও কাম্যকর্ম সহ মীমাংসা দর্শন দ্বারা শ্রেণীবদ্ধ তিনটি আচারিক কর্মের মধ্যে একটি। এটি শৈবসিদ্ধান্ত দর্শনেও বৈশিষ্ট্যযুক্ত।
নিত্যকর্ম হলো পরম পবিত্র কর্ম, আর শরীরই হচ্ছে ধর্মের মূল আধার - 'শরীরম্ আদ্যং খলু ধর্মসাধনম্'। এটি দুটি সংস্কৃত শব্দ নিয়ে গঠিত- নিত্য (সর্বদা) ও কর্ম (আচরণ বা কর্তব্য)।
শাস্ত্রে নিত্যকর্মসমূহকে ছয় ভাগে ভাগ করেছে। যথা: প্রাতঃকৃত্য, পূর্বাহ্ণকৃত্য, মধ্যাহ্নকৃত্য, অপরাহ্নকৃত্য, সায়াহ্নকৃত্য ও রাত্রিকৃত্য।
সূর্য ওঠার পূর্বে বা আগে ঘুম থেকে উঠে বিছানার উপরে পূর্ব বা উত্তর দিকে মুখ করে বসতে হয়। এরপর ঈশ্বর বা দেব-দেবীদের স্মরণ করে মন্ত্র পাঠ করতে হয়।
প্রাতঃকৃত্যের পরে এবং দুপুরের পূর্ব পর্যন্ত যেসব কাজ করা হয় তাই পূর্বাহ্ণকৃত্য। পূর্বাহ্ণকৃত্যসমূহ হলো: প্রার্থনা, উপাসনা ও পূজা।
হিন্দুধর্মে অনেক ধর্মগ্রন্থ রয়েছে। এর মধ্যে বেদ, উপনিষদ, পুরাণ, রামায়ণ, মহাভারত, ভাগবত, ভগবদ্গীতা, শ্রীশ্রীচণ্ডী প্রভৃতি উল্লেখযোগ্য। এসব ধর্মগ্রন্থে ঈশ্বরের স্তব ও প্রার্থনামূলক অনেক মন্ত্র ও শ্লোক রয়েছে। 
ঋগ্বেদ
যজুর্বেদ
বৃহদারণ্যক উপনিষদ
ঈশোপনিষদ
শ্বেতাশ্বতর উপনিষদ
গোপালতাপনী উপনিষদ
পরবর্তী শ্লোকে উল্লেখ করা হয়েছে,
প্রার্থনামূলক মন্ত্র হিসেবে শ্রীশ্রীচণ্ডীর উল্লেখযোগ্য স্তোত্রগুলো নিন্মে দেয়া হলো:
পূর্বাহ্ণের পরে অর্থাৎ স্নান, দুপুরের খাওয়া-দাওয়া এবং বিশ্রাম করা হলো মধ্যাহ্নকৃত্য।
দুপুরের পর এবং সায়াহ্নের পূর্ব পর্যন্ত যে কাজ করা হয়, তাকেই অপরাহ্নকৃত্য বলা হয়। এ সময়ে বিনোদনমূলক কাজ করা উচিত।
সায়াহ্ন মানে সন্ধ্যা। সন্ধ্যাকালে পরিষ্কার-পরিচ্ছন্ন হতে হয়। তারপর স্তব-স্তুতি বা ভক্তিমূলক গান গেয়ে ঈশ্বরের উপাসনা করতে হবে।
সন্ধ্যার পর থেকে রাতে ঘুমাতে যাওয়ার পূর্ব পর্যন্ত কাজকে রাত্রিকৃত্য বা নৈশকৃত্য বলা হয়। এ সময় অধ্যায়ন ও অন্যান্য প্রয়োজনীয় কাজ করা হয়। তারপর ঘুমাতে হয়।
হিন্দুধর্মে নিত্যকর্মের তালিকা ও পদ্ধতি সম্প্রদায়ের উপর নির্ভরশীল। নিন্মে নিত্যকর্মের কয়েকটি উদাহরণ দেওয়া হলো:
প্রাচীন ভারতীয় গ্রন্থের লেখক, পরাশরের মতে, ছয়টি কাজকে নিত্যকর্ম বলে গণ্য করা হয়:
পঞ্চ নিত্যকর্ম সংস্কৃত শব্দ যার অর্থ, "প্রত্যেক হিন্দুর পাঁচটি চিরস্থায়ী কর্তব্য।" এই মহৎ ধর্মীয় নীতি অনুসারে জীবন যাপন করে, আমরা আমাদের ধর্মীয় জীবনকে আধ্যাত্মিক করি এবং আমাদের নিজস্ব ঐশ্বরিক স্বরূপ উপলব্ধি করি। পঞ্চ নিত্যকর্মগুলো হলো:
ঐহোল

ঐহোল (অপর নাম ঐবল্লী, অহিবোলল বা আর্যপুরা) হল ভারতের কর্ণাটক রাজ্যে অবস্থিত একটি প্রাচীন ও মধ্যযুগীয় বৌদ্ধ, হিন্দু ও জৈন স্মারকস্থল। এই স্মারকগুলি খ্রিস্টীয় ষষ্ঠ শতাব্দী থেকে দ্বাদশ শতাব্দীর মধ্যভাগে নির্মিত হয়। তবে যে স্মারকগুলি এখনও বিদ্যমান রয়েছে তার অধিকাংশই নির্মিত হয়েছিল সপ্তম থেকে দশম শতাব্দীর মধ্যবর্তী সময়ে। ঐহোল বাগলকোট জেলায় মালপ্রভা নদী উপত্যকার কৃষিজমি ও বেলেপাথরের পাহাড়ে ঘেরা একটি ছোটো গ্রাম হলেও একটি প্রধান প্রত্নক্ষেত্র। এখানে একশো কুড়িটিরও বেশি পাথরের তৈরি ও গুহা মন্দির দেখা যায়।
ঐহোল হুনগুন্ড থেকে দূরে অবস্থিত। চালুক্য স্থাপত্যকেন্দ্র বাদামী (বাতাপী) ও পাট্টাডাকাল ঐহোলের কাছেই অবস্থিত। ঐহোল ও বাদামী ষষ্ঠ শতাব্দীতে পরীক্ষামূলক মন্দির স্থাপত্য, প্রস্তরশিল্প ও নির্মাণকৌশলের কেন্দ্র হিসেবে গড়ে ওঠে। এর ফলে ষোলো ধরনের স্বতন্ত্র এবং ৪ ধরনের পাহাড় কেটে বানানো মন্দির গড়ে ওঠে। স্থাপত্য ও শিল্পকলার যে পরীক্ষানিরীক্ষা ঐহোলে শুরু হয়েছিল তা থেকেই সৃষ্টি হয়েছিল ইউনেস্কো বিশ্ব ঐতিহ্য পাট্টাডাকাল স্মারকগুচ্ছের।
ঐহোলের মন্দিরগুলির মধ্যে শতাধিক মন্দিরই হিন্দু মন্দির, অল্প কয়েকটি জৈন ও বৌদ্ধ মন্দির দেখা যায়। এগুলি পরস্পরের খুব কাছাকাছি নির্মিত হয়েছিল। সমগ্র চত্বরটির আয়তন প্রায় । হিন্দু মন্দিরগুলি নির্মিত হয়েছিল শিব, বিষ্ণু, দুর্গা, সূর্য ও অন্যান্য দেবদেবীদের উদ্দেশ্যে। জৈন বসদি মন্দিরগুলি উৎসর্গিত হয়েছিল মহাবীর, পার্শ্বনাথ, নেমিনাথ ও অন্যান্য জৈন তীর্থংকরদের উদ্দেশ্যে। একমাত্র বৌদ্ধ স্মারকটি হল একটি মন্দির ও ছোটো বিহার। হিন্দু ও জৈন স্মারকগুলির মধ্যেও মঠ দেখা যায়। সেই সঙ্গে প্রধান মন্দিরগুলির কাছে শৈল্পিক খোদাইচিত্র সম্বলিত ধাপযুক্ত কূপও খনন করা হয়েছিল।
টিটলিস ঝুলন্ত সেতু

টিটলিস ঝুলন্ত সেতু সুইস আল্পসের টিটলিস পর্বতের চূড়ার পাশে অবস্থিত একটি ঝুলন্ত পথচারী সেতু। সমুদ্রপৃষ্ঠ হতে প্রায় উপরে নির্মিত এটি ইউরোপের সর্বোচ্চ-উচ্চতার ঝুলন্ত সেতু এবং "বিশ্বের সবচেয়ে ভয়ঙ্কর সেতু" হিসেবে আখ্যায়িত। অবস্থানগত উচ্চতায় এটি সুইজারল্যান্ডে অবস্থিত সালবিট সেতুর রেকর্ড ভেঙে দিয়েছে। সেতুটি দৈর্ঘ্যে প্রায় কিন্তু মাত্র প্রশস্ত।
"টিটলিস" সেতু বছরের উষ্ণ মাসগুলিতে পর্যটকদের জন্য একটি বিশেষ আকর্ষণ হয়ে উঠবে-এই উদ্দ্যেশে নির্মিত হয়েছিল। আবহাওয়া অনুকূলে থাকা সাপেক্ষে পাঁচ মাসের মধ্যে এটির নির্মাণ হয়েছিল। সেতুটি বায়ুবেগ সহ্য করার পাশাপাশি উল্লেখযোগ্য তুষারপাত প্রতিরোধ করার উপযোগি করে নকশা করা হয়েছিল , টিটলিস এঙ্গেলবার্গ স্কি রিসোর্টের একজন মুখপাত্র ব্যাখ্যা করেন যে, এটি প্রায় তুষার মোকাবেলা করতে পারে। নির্মাণে ব্যবহৃত বেশিরভাগ সামগ্রী কেবল কারে পরিবহন করা হত, বড় যন্ত্রাংশগুলি হেলিকপ্টারের মাধ্যমে বহন করা হয়েছিল। সম্পূর্ণ প্রকল্পটি সম্পন্ন করতে প্রায় ১ মিলিয়ন ডলার ব্যয় হয়েছিল। ১৯১৩ সালের জানুয়ারিতে এঙ্গেলবার্গ -গার্সনিয়ালপ ফনিকুলার রেলপথের উদ্বোধনের শতবার্ষিকী উদযাপন উপলক্ষে প্রকল্পটির নকশা করা হয়েছিল। ২০১২ সালের ৭ ডিসেম্বর সেতুটি আনুষ্ঠানিকভাবে উদ্বোধন হয়েছিল। ১৫টি দেশ হতে আগত অতিথিরা তুষার ঝড়ের কারণে কয়েক মিটারের বেশি দেখতে পাননি; একদিন পর সেতুটি জনগণের জন্য উন্মুক্ত করা হয়।
টিটলিস সেতু উদ্বোধনের প্রথম দুই সপ্তাহে, প্রায় ৫০০ পথচারী সেতুটি অতিক্রম করেছেন। গণমাধ্যমগুলির প্রতিবেদন অনুযায়ী এটি "বিশ্বের সবচেয়ে ভয়ঙ্কর সেতু"। সুইজারল্যান্ড পর্যটন এটিকে "একটি উচ্চ-অ্যাড্রেনালাইন তৈরী করা নতুন রোমাঞ্চ" বলে অভিহিত করেছে। স্কি রিসোর্টের মুখপাত্র দাবি করেছেন যে সেতুটি "শতভাগ নিরাপদ" এবং তার ব্যাখ্যানুসারে "সেতু থেকে পড়ে যাওয়া সত্যিই অসম্ভব"।
হোসে মারিও পিন্তো

হোসে মারিও পিন্তো পাস (; জন্ম: ২৭ সেপ্টেম্বর ১৯৯৭; হোসে পিন্তো নামে সুপরিচিত) হলেন একজন হন্ডুরীয় পেশাদার ফুটবল খেলোয়াড়। তিনি বর্তমানে হন্ডুরাসের পেশাদার ফুটবল লিগের শীর্ষ স্তর হন্ডুরীয় জাতীয় ফুটবল লিগের ক্লাব ওলিম্পিয়া এবং হন্ডুরাস অনূর্ধ্ব-২৩ দলের হয়ে মধ্যমাঠের খেলোয়াড় হিসেবে খেলেন। তিনি মূলত বাম পার্শ্বীয় মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় হিসেবে খেলেন।
২০১৭ সালে, পিন্তো হন্ডুরাস অনূর্ধ্ব-২০ দলের হয়ে হন্ডুরাসের বয়সভিত্তিক পর্যায়ে অভিষেক করেছিলেন।
হোসে মারিও পিন্তো পাস ১৯৯৭ সালের ২৭শে সেপ্টেম্বর তারিখে হন্ডুরাসের তেগুসিগালপায় জন্মগ্রহণ করেছেন এবং সেখানেই তার শৈশব অতিবাহিত করেছেন।
পিন্তো জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত হন্ডুরাস অনূর্ধ্ব-২৩ দলে স্থান পেয়েছেন।
জাতীয় আয় ও উৎপাদনের পরিমাপ

কোনও দেশের অধিবাসীরা দেশটির প্রাকৃতিক সম্পদ, জমি, শ্রম, মূলধন, ইত্যাদি অর্থনৈতিক উৎপাদনের উপকরণসমূহ কাজে লাগিয়ে বিভিন্ন প্রকার অর্থনৈতিক উৎপাদনমূলক কার্যাবলীর মাধ্যমে একটি নির্ধারিত সময়সীমার মধ্যে (সাধারণত এক বছরে) যে পরিমাণ পণ্যদ্রব্যাদি ও সেবাকর্মসমূহ উৎপাদন করে, তাদের আর্থিক মূল্যের সমষ্টিকে জাতীয় আয় বলে। সাধারণত এর সাথে অর্থের সাহায্যে পরিমাপযোগ্য বিদেশ থেকে উপার্জিত আয়ও অন্তর্ভুক্ত থাকে।
অর্থশাস্ত্রে জাতীয় আয় ও উৎপাদন পরিমাপের বিভিন্ন পদ্ধতি বিদ্যমান, যেগুলি কোনও দেশ বা অঞ্চলের মোট অর্থনৈতিক কার্যাবলীর প্রাক্কলন প্রদান করে। এগুলির মধ্যে আছে স্থূল বা মোট অভ্যন্তরীণ (দেশজ) উৎপাদন, স্থূল বা মোট জাতীয় উৎপাদন, নীট অভ্যন্তরীণ (দেশজ) উৎপাদন, নীট জাতীয় উৎপাদন, স্থূল বা মোট জাতীয় আয়, নীট জাতীয় আয় এবং সমন্বিত জাতীয় আয় (প্রাকৃতিক সম্পদ নিঃশেষীকরণ গণনায় ধরে সমন্বিত নীট জাতীয় আয়, যাকে উপকরণ ব্যয়ে জাতীয় নীট আয়)। এগুলি সবই অর্থনীতির অভ্যন্তরে বিভিন্ন খাত দ্বারা উৎপাদিত পণ্যদ্রব্য ও সেবাকর্মের সমষ্টি পরিমাপের সাথে সম্পর্কিত। এগুলি সীমানা সাধারণত ভূগোল বা নাগরিকত্ব দ্বারা সংজ্ঞায়িত করা হয়। কোনও কোনও পরিমাপে 
শুধুমাত্র অর্থের বিনিময়ে লেনদেনকৃত পণ্যদ্রব্য ও সেবা পরিমাপ করা হয়, আবার অন্য কিছু পরিমাপে অর্থ ছাড়াই বিনিময়কৃত পণ্য ও সেবার আর্থিক মূল্যমান নির্ধারণ করে সেগুলিকেও পরিমাপের আওতায় আনা হয়।
খন্দকার মুস্তাহিদুর রহমান

খন্দকার মুস্তাহিদুর রহমান (১৯৪৯ – ২০ আগস্ট ২০২১) একজন বাংলাদেশী শিক্ষাবিদ। তিনি জাহাঙ্গীরনগর বিশ্ববিদ্যালয়ের (জাবি) অর্থনীতি বিভাগের অবসরপ্রাপ্ত অধ্যাপক ও বিশ্ববিদ্যালয়টির সাবেক উপাচার্য।
তিনি ১৯৪৯ সালে ব্রাহ্মণবাড়িয়ার বিলকেন্দুয়াই গ্রামের সম্ভ্রান্ত পরিবারে জন্মগ্রহণ করেন। তার বাবা খন্দকার শামসুর রহমান তৎকালীন পূর্ব পাকিস্তান সরকারের একজন মন্ত্রী ছিলেন।
রহমান ঢাকা শিক্ষা বোর্ড থেকে ১৯৬৪ সালে বিজ্ঞান বিভাগে প্রথম স্থান অধিকার করেন। পরবর্তীকালে তিনি ঢাকা কলেজিয়েট স্কুল, ঢাকা বিশ্ববিদ্যালয় এবং ইসলামাবাদ বিশ্ববিদ্যালয়ে উচ্চশিক্ষা লাভ করেন। ছাত্র ইউনিয়নের সক্রিয় কর্মী হিসেবে ১৯৬৯ সালের গণঅভ্যুত্থানে তিনি সক্রিয় ভূমিকা পালন করেন।
মুস্তাহিদুর রহমান ১৯৭১ সালের ৪ জানুয়ারি জাহাঙ্গীরনগর বিশ্ববিদ্যালয়ের (জাবি) অর্থনীতি বিভাগে যোগদান করেন। জাবিতে প্রথম শিক্ষক হিসেবে যোগদানকারী ছয়জন শিক্ষকের মধ্যে তিনি অন্যতম। তিনি জাহাঙ্গীরনগর বিশ্ববিদ্যালয় প্রতিষ্ঠার দিন, ১৯৭১ সালের ১২ জানুয়ারি সর্বপ্রথম অর্থনীতি বিভাগে ক্লাস নিয়ে বিশ্ববিদ্যালয়ের অগ্রযাত্রা শুরু করেন। অবসর গ্রহণের আগ পর্যন্ত তিনি অর্থনীতি বিভাগে অধ্যাপনায় নিয়োজিত ছিলেন।
দীর্ঘ কর্মজীবনে অধ্যাপনার পাশাপাশি তিনি জাহাঙ্গীরনগর বিশ্ববিদ্যালয়ের সিনেট, সিন্ডিকেট ও একাডেমিক কাউন্সিলের সদস্য, ডিন, বিভাগীয় প্রধান, শিক্ষক সমিতির সম্পাদক ও সভাপতিসহ বিভিন্ন গুরুত্বপূর্ণ দায়িত্ব পালন করেন।
খন্দকার মুস্তাহিদুর রহমান ২০০৪ সাল থেকে ২০০৮ সাল পর্যন্ত জাহাঙ্গীরনগর বিশ্ববিদ্যালয়ের উপাচার্য হিসেবে দায়িত্ব পালন করেন।
কোভিড-১৯ এ আক্রান্ত হয়ে চিকিৎসাধীন অবস্থায় ২০২১ সালের ২০ আগস্ট তিনি ঢাকায় মৃত্যুবরণ করেন।
চের রাজবংশ

চের রাজবংশ ছিল দক্ষিণ ভারতের অধুনা কেরল রাজ্য এবং তামিলনাড়ুর কিয়দাংশের আদি ইতিহাসের অন্যতম প্রধান রাজবংশ। খ্রিস্টীয় প্রথম সহস্রাব্দের প্রথম ভাগের কয়েক শতাব্দীকাল চের, উরাইয়ুরের চোল ও মাদুরাইয়ের পাণ্ড্য রাজবংশ প্রাচীন তামিলকমের তিন প্রধান রাষ্ট্রশক্তি (মুবেন্তর) হিসেবে পরিচিত ছিল।
ভৌগোলিক দিক থেকে চের দেশের অবস্থান ভারত মহাসাগরে সমুদ্র বাণিজ্যের পক্ষে অনুকূল ছিল। বিভিন্ন সূত্র থেকে চেরদের সঙ্গে মধ্যপ্রাচ্য ও গ্রিকো-রোমান বণিকদের মশলা (বিশেষত গোলমরিচ) বিনিময়ের কথা জানা যায়। আদি যুগের চেরদের (আনুমানিক খ্রিস্টপূর্ব দ্বিতীয় শতাব্দী – আনুমানিক খ্রিস্টীয় তৃতীয় শতাব্দী)) কেন্দ্র তামিলনাড়ুর কারুরে এবং কেরলের ভারত মহাসাগরীয় উপকূলের মুচিরি (মুজিরিস) ও তোন্ডি (তিন্ডিস) বন্দরে অবস্থিত ছিল বলে জানা যায়। তাঁরা দক্ষিণে আলেপ্পি থেকে উত্তরে কসরগোডের মধ্যবর্তী মালাবার উপকূল শাসন করত। পালঘাট গিরিবর্ত্ম, কোয়েম্বাটুর, সালেম ও কোল্লি মালাই এই অঞ্চলের মধ্যে পড়ে। সঙ্গম যুগে (আনুমানিক খ্রিস্টীয় প্রথম-চতুর্থ শতাব্দী) চের রাজবংশ কোয়েম্বাটোর অঞ্চল শাসন করত। এই অঞ্চলটি ছিল মালাবার উপকূল ও তামিলনাড়ুর মধ্যে প্রধান বাণিজ্যপথ পালঘাট গিরিবর্ত্মের প্রবেশদ্বার।
তাইওয়ানের ভূগোল

তাইওয়ান, বা, চীন প্রজাতন্ত্র (ROC) হলো পূর্ব এশিয়ার একটি দ্বীপ দেশ। চীন প্রজাতন্ত্র দ্বারা নিয়ন্ত্রিত ও ঐতিহাসিকভাবে পর্তুগীজ এবং ইংরেজিতে "ফরমোজা" নামে পরিচিত আয়তনের তাইওয়ানের প্রধান দ্বীপটি দিয়ে এর ৯৯% গঠিত এবং এটি চীনের মূল ভূখণ্ডের দক্ষিণ-পূর্ব উপকূল হতে দূরে তাইওয়ান প্রণালীতে অবস্থিত। দ্বীপের উত্তরে পূর্ব চীন সাগর, পূর্বে ফিলিপাইন সাগর, দক্ষিণে লুজন প্রণালী এবং দক্ষিণ-পশ্চিমে দক্ষিণ চীন সাগরের অবস্থান। চীন প্রজাতন্ত্র আরও বেশ কয়েকটি ছোট দ্বীপ নিয়ন্ত্রণ করে: তাদের কিছু তাইওয়ান প্রণালীতে (পেঙ্গু দ্বীপপুঞ্জ এবং চীনের মূল ভূখণ্ডের উপকূলের কিনমেন এবং মাতসু দ্বীপপুঞ্জ সহ) এবং দক্ষিণ চীন সাগরের কিছু দ্বীপ।
তাইওয়ানের মোট ভূমির আয়তন , যা একে আয়তনে বেলজিয়াম এবং নেদারল্যান্ডসের মধ্যবর্তী আকারের করছে। এর উপকূলরেখার দৈর্ঘ্য । চীন প্রজাতন্ত্র তার উপকূল হতে সামুদ্রিক এলাকা সহ মোট এলাকাকে তার অর্থনৈতিক অঞ্চল হিসাবে দাবী করে এবং এর আঞ্চলিক সমুদ্রসীমার আয়তন ।
আনুমানিক ৪ থেকে ৫ মিলিয়ন বছর আগে ফিলিপাইন সামুদ্রিক পাত এবং ইউরেশীয় পাতের মধ্যে সংগঠিত এক জটিল অভিসারী সংঘর্ষের ফলে তাইওয়ান দ্বীপ গঠিত হয়। ইউরেশিয়ান পাত ফিলিপাইন সামুদ্রিক পাতের নিচে গড়িয়ে যাচ্ছে বলে এর দৈর্ঘ্য পরিবর্তিত হচ্ছে।
হরিহর (কবি)

হরিহর বা হরীশ্বর () ছিলেন খ্রিস্টীয় দ্বাদশ শতাব্দীর একজন কন্নড় কবি। অধুনা হাসান জেলার হালেবিডুর আদি নিবাসী হরিহর ছিলেন এক ‘করণিক’ (হিসাবরক্ষক) পরিবারের সন্তান। প্রথমে তিনি হৈসল রাজা প্রথম নরসিংহের (রাজত্বকাল: ১১৫২ – ১১৭৩ খ্রিস্টাব্দ) রাজসভায় হিসাবরক্ষকের কাজই শুরু করেন। পরবর্তীকালে তিনি হাম্পিতে চলে আসেন এবং সেখানে অনেকগুলি ধ্রুপদি গ্রন্থ রচনা করেন। তাঁর রচনাগুলির মধ্যে গদ্য-পদ্য মিশ্রিত ‘চম্পু’ শৈলীতে রচিত "গিরিজাকল্যাণ" কাব্যটি কন্নড় ভাষায় অন্যতম শ্রেষ্ঠ রচনা মনে করা হয়।
রাঘবাঙ্ক

রাঘবাঙ্ক () ছিলেন খ্রিস্টীয় দ্বাদশ শতাব্দীর শেষভাগ ও ত্রয়োদশ শতাব্দীর প্রথম ভাগের হৈসল রাজসভার এক বিশিষ্ট কন্নড় কবি ও লেখক। মনে করা হয় যে, রাঘবাঙ্কই কন্নড় সাহিত্যে স্থানীয় ‘ষটপদী’ ছন্দটিকে জনপ্রিয় করে তুলেছিলেন। ষটপদী ছন্দে তাঁর লেখা "হরিশ্চন্দ্র কাব্য" রাজা হরিশ্চন্দ্রের জীবনী অবলম্বনে একটি ব্যাখ্যামূলক রচনা। এটিকে কন্নড় ভাষার অন্যতম গুরুত্বপূর্ণ ধ্রুপদি গ্রন্থ মনে করা হয়। রাঘবাঙ্ক ছিলেন দ্বাদশ শতাব্দীর প্রথম ভাগের বিশিষ্ট কন্নড় কবি হরিহরের ভ্রাতুষ্পুত্র এবং আশ্রিত। ষটপদী ছন্দের অস্তিত্ব রাঘবাঙ্কের আগেও কন্নড় সাহিত্যে থাকলেও রাঘবাঙ্কই এই সহজ ছন্দের ব্যবহারের জন্য শৈব ও বৈষ্ণব কবিদের বহু প্রজন্মকে অনুপ্রেরণা জুগিয়ে এসেছেন।
ভট্টদেব বিশ্ববিদ্যালয়

ভট্টদেব বিশ্ববিদ্যালয় আসামের বাজালি জেলার পাঠশালায় অবস্থিত একটি পাবলিক স্টেট ইউনিভার্সিটি যা "ভট্টদেব বিশ্ববিদ্যালয় আইন-২০১৭" দ্বারা প্রতিষ্ঠিত হয় আইনটি আসামের রাজ্যপাল ৭ই সেপ্টেম্বর ২০১৭ সালে পাস করেছিলেন। এটি বাজালি জেলার পাঠশালার বাজালি কলেজকে উন্নতি করে ভট্টদেব বিশ্ববিদ্যালয়ে রুপান্তরিত হয়েছিল। বিশ্ববিদ্যালয়টি শ্রী শ্রী ভট্টদেবের নামে নামকরণ করা হয়েছে। ভট্টদেব বিশ্ববিদ্যালয় ইউজিসির স্বীকৃতি প্রাপ্ত একটি সরকারি বিশ্ববিদ্যালয়। ইউজিসির আইন ১৯৫৬ এর ধারা ২২ এর অধীনে বিশ্ববিদ্যালয়টি ইউজিসি কর্তৃক নির্ধারিত ডিগ্রি প্রদানের ক্ষমতা তার নিজস্ব বিভাগ, সংবিধিবদ্ধ কলেজ এবং অধিভুক্ত কলেজের মাধ্যমে নিয়মিত পাঠদান পদ্ধতি সংশ্লিষ্ট বিধিবদ্ধ সংস্থার অনুমোদন পায়। ২০১৯ সালের ২৫ জুন প্রফেসর বিরঞ্চি কুমার দাসভট্টদেব বিশ্ববিদ্যালয়ের প্রথম উপাচার্য হিসেবে দায়িত্ব গ্রহণ করেন।
শ্রবণবেলগোলা

শ্রবণবেলগোলা () হল ভারতের কর্ণাটক রাজ্যের হাসান জেলার চন্নরায়পতনের কাছে অবস্থিত একটি শহর। এই শহরের গোম্মতেশ্বর বাহুবলী মূর্তি জৈনধর্মের সর্বাপেক্ষা গুরুত্বপূর্ণ তীর্থস্থানগুলির অন্যতম। তলকডের পশ্চিম গঙ্গ রাজবংশের শাসনকালে এই শহর স্থাপত্য ও ভাস্কর্য শিল্পের শিখরে আরোহণ করে। কথিত আছে, জৈন সন্ন্যাস গ্রহণ করে খ্রিস্টপূর্ব ২৯৮ অব্দে চন্দ্রগুপ্ত মৌর্য এখানেই প্রয়াত হয়েছিলেন।
গোম্মতেশ্বর মূর্তি, অক্কন বসদি, চন্দ্রগুপ্ত বসদি, চামুণ্ডারায় বসদি, পার্শ্বনাথ বসদি ও অভিলেখগুলি ভারতীয় পুরাতত্ত্ব সর্বেক্ষণ কর্তৃক ‘শ্রবণবেলগোলা স্মারকমণ্ডলী’ নামে ‘আদর্শ স্মারক মনুমেন্ট’ তালিকাভুক্ত হয়েছে।
পঞ্চকূট বসদি, কম্বদহল্লি

পঞ্চকূট বসদি হল ভারতের কর্ণাটক রাজ্যের মাণ্ড্য জেলায় অবস্থিত কম্বদহল্লি গ্রামের একটি জৈন মন্দির চত্বর। এটি দক্ষিণ ভারতীয় দ্রাবিড় স্থাপত্যশৈলীর পশ্চিম গঙ্গ ধারার অন্যতম শ্রেষ্ঠ নিদর্শন।
স্টারশিপ এইচএলএস

স্টারশিপ এইচএলএস হল স্টারশিপ মহাকাশযানের একটি চন্দ্র ল্যান্ডার বৈকল্পিক। স্টারশিপ নিজেই ২০১০-এর দশকের মাঝামাঝি থেকে স্পেসএক্স দ্বারা ব্যক্তিগতভাবে অর্থায়িত উন্নয়নে রয়েছে, তবে ন্যাশনাল অ্যারোনটিক্স অ্যান্ড স্পেস অ্যাডমিনিস্ট্রেশনের (নাসা) সাথে একটি চুক্তির অধীনে এইচএলএস (হিউম্যান ল্যান্ডিং সিস্টেম) বৈকল্পটি তৈরি করা হচ্ছে। ২০২১ সালের এপ্রিল মাসে সম্পূর্ণ ভাবে উন্নয়নের বা বিকাশের জন্য নির্বাচন নির্বাচিত হওয়ার সাথে তহবিল সহ প্রাথমিক চুক্তিবদ্ধ নকশার কাজ ২০২০ সালের মে মাসে শুরু হয়, যখন স্টারশিপ এইচএলএস'কে নাসা তাদের আর্টেমিস প্রোগ্রামের অংশ হিসাবে সম্ভবত ২০২৪ সালের প্রথম দিকে "প্রথম নারী ও পরবর্তী পুরুষ"কে চাঁদে নিয়ে যাওয়ার জন্য নির্বাচিত করে।
স্টারশিপ এইচএলএস-এর উন্নয়ন ও উৎপাদন এবং ক্রুবিহীন প্রদর্শন মিশন ও একটি ক্রুসহ চন্দ্র অবতরণ নামে দুটি উড়ান পরিচালনা করার জন্য নাসা স্পেসএক্সের সাথে ২.৮ বিলিয়ন মার্কিন ডলারের চুক্তি স্বাক্ষর করে। ভবিষ্যতে আর্টেমিস অভিযানের জন্য অবতরণ করার পরিকল্পনাও করা হয়েছে। স্টারশিপ এইচএলএস-এর উদ্দেশ্য নাসা ওরায়ন মহাকাশযান বা নাসা লুনার গেটওয়ে মহাকাশ স্টেশনের মাধ্যমে চন্দ্র কক্ষপথে ডক করা, যাতে চন্দ্রপৃষ্ঠে অবতরণের পূর্বে যাত্রীদের নিয়ে যাওয়া ও আরোহণের পরে তাদের ফিরিয়ে দেওয়া সম্ভব হয়।
যেহেতু স্টারশিপ এইচএলএস স্টারশিপ মহাকাশযানের অন্যান্য সংস্করণের মতো পৃথিবীতে ফিরে আসবে না, তাই এটির তাপ ঢাল নেই বা পৃথিবীর বায়ুমণ্ডলে পুনরায় প্রবেশের জন্য স্টারশিপের অন্যান্য সংস্করণে ব্যবহৃত ব্লাড ফ্ল্যাপও নেই। চাঁদে অবতরণের জন্য, স্টারশিপ এইচএলএস চন্দ্র পৃষ্ঠ থেকে চূড়ান্ত অবতরণ ও টেকঅফের জন্য ব্যবহৃত ল্যান্ডিং থ্রাস্টারের পরিপূরক দিয়ে সজ্জিত।
স্পেসএক্স স্টারশিপের নকশাটি প্রাথমিকভাবে ২০১০-এর দশকের গোড়ার দিকে একটি মহাকাশযান হিসেবে ধারণা করা হয়, যা স্পেসএক্সের প্রধান নির্বাহী এলন মাস্কের পরামর্শে ২০১১ সাল থেকে মঙ্গল গ্রহের মানব বসতি স্থাপনের প্রচেষ্টার জন্য তৈরি করা হয়, প্রথম বসতি স্থাপন ২০২০-এর দশকের মাঝামাঝি সময়ের আগে সম্ভব নয়।
সুযোগ-সুবিধা ২০১৬ সালের মধ্যে কিছুটা বিস্তৃত হয়ে উঠল, যখন এলন মাস্ক বুঝতে পারলেন যে উচ্চ স্তরের নকশা স্পেসএক্স স্টারশিপ যানের জন্য কাজ করছে, যা বৈকল্পিক ভ্রমণের জন্য অনুমোদিত হবে, সেই সাথে সাধারণত গ্রহভ্রমণের জন্য উপযুক্ত হবে এবং বায়ুমণ্ডল বিশিষ্ট ও বায়ুমণ্ডলবিহীন উভয় গ্রহে কাজ করতে পারে। অবশ্য চাঁদের গন্তব্যের উড়ানগুলির জন্য এলন মাস্কের বিশেষ কোন পরামর্শে প্রদান করেননি এবং তিনি বিশেষভাবে বলেছিলেন যে চাঁদের গন্তব্য মঙ্গল গ্রহের পথে প্রয়োজনীয় পদক্ষেপ ছিল না।
স্পেসএক্স স্টারশিপের প্রাথমিক নির্মাণ সামগ্রী হিসাবে ২০১৮ সালের শেষের দিকে স্টেইনলেস স্টিলকে নির্দিষ্ট করা হয়—কার্বন কম্পোজিট উপকরণ থেকে পাথফাইন্ডার হার্ডওয়্যার তৈরির প্রায় এক বছর পর—এবং তরল মিথেন ও তরল অক্সিজেন ট্যাঙ্কের জন্য চাপবাহী পাত্র নির্মাণ সহ প্রাথমিক পরীক্ষা নিবন্ধের উৎপাদন ২০১৯ সালের প্রথম দিকে শুরু হয়।
আলেকসান্দ্রা পাৎস্কেভিচ

আলেকসান্দ্রা ভিয়াচেস্লাভোভনা পাৎস্কেভিচ (; জন্ম: ৪ নভেম্বর ১৯৮৮) হলেন সমলয় সাঁতারের একজন রুশ প্রতিযোগী। তিনি ২০১২ গ্রীষ্মকালীন অলিম্পিক এবং ২০১৬ গ্রীষ্মকালীন অলিম্পিকে নারীদের দলগত প্রতিযোগিতায় একটি স্বর্ণপদক জয়লাভ করেছেন এবং ২০২১ সালের ১লা জানুয়ারি তারিখে সমলয় সাঁতারের জন্য অবসর ঘোষণার কথা জানিয়েছিলেন। ২০১৯ সালের ১লা নভেম্বর তারিখে একই দিনে বিশেষ অলিম্পিক সংগঠনের জন্য কাজ শুরু করেছেন।
অভিষেক

অভিষেক () হলো ধর্মীয় আচার বা প্রার্থনার পদ্ধতি যেখানে একজন ভক্ত কোনো দেবতার প্রতিমূর্তি বা মূর্তিতে তরল নিবেদন করেন। এটি হিন্দু, বৌদ্ধ এবং জৈন ধর্মের মতো ধর্মের জন্য সাধারণ।
পূজারীদের দ্বারা মন্ত্র জপ করার সাথে সাথে পূজা করার সময় দেবতার মূর্তিকে স্নান করে অভিষেক পরিচালনা করা হয়। সাধারণত, দুধ, দই, ঘি, মধু, পঞ্চামৃত, তিলের তেল, গোলাপ জল, চন্দনের পেস্টের মতো নৈবেদ্য অন্যান্য নৈবেদ্যগুলির মধ্যে ঢেলে দেওয়া যেতে পারে অভিষেকের ধরন অনুযায়ী। এই অনুষ্ঠানটি হিন্দু মন্দিরে নিয়মিতভাবে করা হয়। রুদ্রাভিষেক বা রুদ্রের অভিষেক লিঙ্গগুলিতে অনুষ্ঠিত করা হয়। কুম্ভাভিষেক হিন্দু মন্দিরের একটি পবিত্র অনুষ্ঠান।
বজ্রযান বৌদ্ধধর্ম বা মন্ত্রযান বৌদ্ধধর্মে, তান্ত্রিক ক্ষমতায়নের চারটি ধাপ অথবা অভিষেক যথা: "দানি অভিষেক, গোপন অভিষেক, প্রজ্ঞান অভিষেক, ও শব্দ অভিষেক" পার হয়ে বজ্রযান বৌদ্ধধর্মের পথে প্রবেশ করে।
বজ্রযান বৌদ্ধধর্মে, অভিষেক নির্দেশক নির্দেশনা সম্পাদনের জন্য পদ্ধতি হতে পারে, অংশগ্রহণকারীদের বংশের আশীর্বাদ প্রদানের উপায় হতে পারে, অথবা এটি বিশেষ ধ্যান অনুশীলন শুরু করার ক্ষমতায়ন হতে পারে।
এই ক্ষমতায়ন অনুষ্ঠানটি "তিব্বতীয় বৌদ্ধধর্মের" পাশাপাশি "চীনা গুপ্ত বৌদ্ধধর্ম" এবং "শিংগন বৌদ্ধধর্মে" বিদ্যমান।
অভিষেক মূলত পবিত্র অনুষ্ঠান হিসাবে ব্যবহৃত হয়েছিল। চারটি মহাসাগরের জল সোনার জার থেকে রাজপরিবারের মাথায় ঢেলে দেওয়া হয়েছিল। এটি রাজার অধিগ্রহণ অনুষ্ঠান ও তার বিনিয়োগ অনুষ্ঠানের সময় ব্যবহৃত হয়েছিল।
অভিষেক রীতি (ওয়াংকুর) রহস্যময় শিক্ষায় দীক্ষা নেওয়ার একটি প্রস্তাবনা। অভিসেকের চারটি শ্রেণী রয়েছে, প্রত্যেকটি চারটি তন্ত্রের একটির সাথে যুক্ত। এগুলি হল গুরু অভিষেক, গোপন অভিষেক, প্রজ্ঞার জ্ঞান ও চতুর্থ অভিষেক।
শিংগন বৌদ্ধধর্মে অভিষেক রীতি (灌頂, কানজো) হল দীক্ষা অনুষ্ঠান যা নিশ্চিত করতে ব্যবহৃত হয় যে গুপ্ত বৌদ্ধধর্মের একজন ছাত্র এখন উচ্চতর অনুশীলনে স্নাতক হয়েছে। আক্ষরিক অর্থে ব্যবহৃত "কাঞ্জি" মানে "শিখর থেকে ঢেলে দেওয়া", যা কাব্যিকভাবে শিক্ষার্থীর কাছে মাস্টারের শিক্ষা দেওয়ার প্রক্রিয়া বর্ণনা করে। তাং রাজবংশের সময় এই অনুষ্ঠানটি চীনে জনপ্রিয় ছিল, এবং শিংগনের প্রতিষ্ঠাতা কুকাই, সেই সময়কার জাপানি বৌদ্ধ প্রতিষ্ঠানে এই আচারটি চালু করার আগে সেখানে ব্যাপকভাবে অধ্যয়ন করেছিলেন। "কেচিয়েন কানজো" (結縁灌頂 নামে সাধারণ মানুষের জন্য একটি পৃথক দীক্ষা অনুষ্ঠান বিদ্যমান, এবং গুপ্ত বৌদ্ধধর্মে তাদের দীক্ষার প্রতীক। এই অনুষ্ঠানটি সাধারণত জাপানের ওয়াকায়ামা প্রদেশের মাউন্ট কোয়াতে দেওয়া হয়, কিন্তু এটি যোগ্য মাস্টারদের অধীনে এবং জাপানের বাইরে যথাযথ পৃষ্ঠপোষকতায় দেওয়া যেতে পারে, যদিও খুব কমই।
শিংগন রীতি উপলক্ষের উপর নির্ভর করে দুটি রাজ্যের দুটি মণ্ডলের একটি ব্যবহার করে। গুপ্ত আচার -অনুষ্ঠানে, শিক্ষার্থী "সমায় নীতি" গ্রহণ করার পর, গুপ্ত বৌদ্ধধর্মের গুরু গুরুট ভূমিকা গ্রহণ করেন, সাধারণত মহাবৈরোকান বুদ্ধ, যখন গুরু ও শিষ্য গুপ্ত বৌদ্ধসূত্র থেকে নেওয়া কথোপকথনের আকারে নির্দিষ্ট মন্ত্রগুলি পুনরাবৃত্তি করে। ছাত্র, যিনি চোখ বেঁধে, তারপর মণ্ডলের উপর একটি ফুল ছুঁড়েছেন, যা নির্মিত হয়েছে, এবং যেখানে এটি অবতরণ করে তা নির্দেশ করতে সাহায্য করে যেখানে ছাত্রকে তার ভক্তিকে গুপ্ত পথে মনোনিবেশ করা উচিত। সেখান থেকে, ছাত্রের চোখের পাটি সরানো হয় এবং একটি বজ্র হাতে রাখা হয়।
জৈনধর্মে অভিষেকের অর্থ জিনের প্রতিমূর্তির পবিত্রতার অনুষ্ঠান।
সমলয় সাঁতার

সমলয় সাঁতার (মার্কিন ইংরেজিতে synchronized swimming বা সিঙ্ক্রোনাইজড সাঁতার) বা আর্টিস্টিক সাঁতার হলো সাঁতার, নৃত্য এবং জিমন্যাস্টিকের সঙ্গীতের সাথে একটি হাইব্রিড ফর্ম, যা সাঁতারুদের সমন্বয়ে একটি সিঙ্ক্রোনাইজড রুটিন (একক, দ্বৈত, ত্রয়ী, মিশ্র ডুয়েট, ফ্রি টিম, ফ্রি কম্বিনেশন, এবং হাইলাইট)। সমলয় সাঁতার আন্তর্জাতিকভাবে ফিনা দ্বারা পরিচালিত হয়, এবং ১৯৮৪ সাল থেকে গ্রীষ্মকালীন অলিম্পিক কার্যক্রম এর ​অংশ।
সমলয় সাঁতার উন্নত পানির দক্ষতা, দুর্দান্ত শক্তি, ধৈর্য, ​​নমনীয়তা, অনুগ্রহ, শৈল্পিকতা এবং সুনির্দিষ্ট সময়, সেইসাথে পানির নিচে উল্টোদিকে ব্যতিক্রমী শ্বাস নিয়ন্ত্রণ করে। প্রতিযোগীরা তাদের শক্তি, নমনীয়তা এবং কঠিন রুটিন সম্পাদনের জন্য প্রয়োজনীয় বায়বীয় ধৈর্য প্রদর্শন করে। সাঁতারু বিচারকদের জন্য দুটি রুটিন সম্পাদন করে, একটি প্রযুক্তিগত এবং একটি বিনামূল্যে, পাশাপাশি বয়সের রুটিন এবং পরিসংখ্যান। সমলয় সাঁতার একটি পৃথক এবং দলগত খেলা। সাঁতারুরা পরিসংখ্যানের সময় পৃথকভাবে প্রতিযোগিতা করে, এবং তারপর রুটিনের সময় একটি দল হিসাবে। পরিসংখ্যানগুলি দক্ষতা এবং অবস্থানের সংমিশ্রণে গঠিত যা প্রায়শই নিয়ন্ত্রণ, শক্তি এবং নমনীয়তার প্রয়োজন হয়। প্রতিযোগিতার এই অংশের জন্য সাঁতারুদের পৃথকভাবে স্থান দেওয়া হয়। রুটিন টিমওয়ার্ক এবং সিঙ্ক্রোনাইজেশন জড়িত। এটি সংগীতে কোরিওগ্রাফি করা হয় এবং প্রায়ই একটি থিম থাকে।
আল্লা শিশকিনা

আল্লা আনাতোলিয়েভনা শিশকিনা (; জন্ম: ২ আগস্ট ১৯৮৯) হলেন সমলয় সাঁতারের একজন রুশ প্রতিযোগী। তিনি ২০১২ গ্রীষ্মকালীন অলিম্পিক, ২০১৬ গ্রীষ্মকালীন অলিম্পিক এবং ২০২০ গ্রীষ্মকালীন অলিম্পিকে নারীদের দলগত প্রতিযোগিতায় স্বর্ণপদক জয়লাভ করেছেন।
কানু মল্ল

কানু মল্ল ছিলেন মল্লভূমের ষষ্ঠ রাজা। তিনি ৭৫৭ থেকে ৭৬৪ খ্রিস্টাব্দ পর্যন্ত শাসন করেছিলেন। তিনি কাউ মল্ল এবং কালু মল্ল নামেও পরিচিত ছিলেন।
কানু মল্ল কাকতিয়া রাজ্যের কাকতীয় রাজাকে (বর্তমানে পাত্রসায়ের) পরাজিত করেন এবং মল্লভূমের সীমানা বাড়ান।